open-index/open-wikipedia-markdown huggingface dataset:
Pierre Curie

Palʊla Pɩerre Curie kɛ agoza fenaɣ kɩyakʊ 15 wiye pɩnaɣ 1859 Fransɩɩ ɛjaɖɛ taa nɛ ɛsɩ peeɖe ɖɔɖɔ ɖomaɣ fenaɣ kɩyakʊ 19 pɩnaɣ 1906. Ɛkɛna tomnasɩ ɖɔnɛ kpɛlɛkɩyʊ nɛ pasɩmna-ɩ nɛ tʊmɩyɛ nɖɩ ɛlaba pɩlɩɩna cɛkasɩtɔʊ tʊmɩyɛ ɖeɖe, nɛ ñɩɩtʊ hɔm kpɛlɛkɩtʊ tʊmɩyɛ. Pierre nɛ ɛ-asɛyʊ Marie Curie pɛkpɛndɩna nɔɔ kʊɖʊmaɣ nɛ pañɩnɩ cɛkasɩtɔʊ tʊmɩyɛ nɛ mba ɖɔɖɔ pɛkɛŋna tʊmɩyɛ nɖɩ ɖɩ-calaɣ mba. Piyebina nɛ pɩnzɩ 1903 taa paha-wɛ tomnasɩ pɩsʊ tʊma samtʊ nimiyɛ kacalaɣ hɔɔlʊ nɛpakazɩ lɛɛkʊ nɛ pɛcɛlɛ-kʊ Henri Bequerel, ɛlɛ tɛ mamaaci tʊma sɔsɔna wena ɛlaba pɩlɩɩna cɛkasɩtɔʊ tʊmɩyɛ nɖɩ wiliʊ sɔsɔ Henri Beduerel yɔ.   

Payaɣ Piere Curie caa se Curie. Ɛkɛlɛ ɖakʊta nɛ ɛwɛ ɛsɔdɔm taa pɩyɩyʊ lɩmaɣzɩyɛ ŋgbɛyɛ taa nɛ palʊla-ɩ pɩnaɣ 1827 nɛ ɛsɩ pɩnaɣ 1910. E-ɖoo kɔyɔ Sophie-Claire Depouilly. Alʊla ɛlɛ pɩnaɣ 1856 nɛ ɛsɩ pɩnaɣ 1941. Pɩerre Curie tɛfɛyɩ naŋgbaŋgaɣ kɛ sukuli nakʊyʊ taa, ɛlɛ ɛ-caanaa nɛɛ-ɖɩwaa taa ɛ-taabalʊ nɔɔyʊ, ɖa-caa Bazille. Pawɩlaɣ-ɩ akɔntanaa labʊ mbʊ yebina nɛ ɛpazɩ ɛsɔɔlɩ pɩtɛ lakasɩ nɛ pʊyɔɔ yɔɔ kɛ ɛwɛɛna pɩnzɩ hiu nɛ looɖɔ lɛ, ewolo sukuli kɩtɛzʊ taa nɛ pahayɩsɩ-wɛ nɛ ehiu ɖɔɖɔ. Peeɖe pɩkpaɣnaa nɛ ɛwolo sukuli sɔsɔʊ taa nɛ ɛpaɣzɩ pɩtɛ sukuli labʊ nɛ ɛmʊ takayɩsɩ sɔsɔsɩ sakɩyɛ pɩlɩɩna tomnasɩ pɩsʊ tʊma ñɩnɩʊ yɔɔ.
Pierre Ier le Grand

Payaɣ Pierre le Grand hɩɖɛ sɔsɔyɛ se Pierre 1er nɛ palʊla-ɩ agoza fenaɣ kɩyakʊ 30 pɩnaɣ 1672 kɛ Mɔskʊ tɛtʊ taa nɛ ɛsɩ kɔlaɣ fenaɣ kɩyakʊ 28 wiye pɩnaɣ 1725 -Petesiburŋi tɛtʊ kiɖeɖetu taa.  Pɩnzɩ 1721 taa kɛ ɛpɩzɩ Rusii ɛjaɖɛ taa wiyao sɔsɔ. Payaɣ ɛ-caa se Alexis 1er  nɛ palʊla-ɩ pɩnaɣ 1629 nɛ ɛsɩ pɩnaɣ 1676. Ɛɛkɛ Rusii wiyao ɖɔɖɔ nɛ Pierre 1er ɛnɛ nɛ ɛ-ɖalʊ hɔʊ taa-tʊ, Ivan V paaɖiina Rusii ɛjaɖɛ ɛ-kacalaɣ kewiitu taa, pɩnzɩ 1682 nɛ 1696 taa.

Pɩnaɣ ŋga ɛ-ɖalʊ sɩba yɔ, Pierre 1er ɛnɛ, ɛɖɛɛ  nʊmɔŋ ndɩ ndɩ, ɛsʊʊ Erɔpʊ keteŋga ajɛya sakɩyɛ taa nɛ peeɖe ɛnaa se ɛ-ɛjaɖɛ caɣ wayɩ kpem kɛ tɔsʊ tɔm taa. Piyebina nɛ pɩsa nɛ ɛkʊsɩ ɛ-ɛjaɖɛ nɛ ɖɩɖɛɛna ɛsɩndaa lɛ, ɛkpaɣ lɩmaza se Rusii ɛsakuliye nɛ ɖɩ-sɔnzɩ ɛwɛɛ ɛzɩ Erɔpʊ ajɛya lɛɛna taa ŋɩnzɩ yɔ. Ɛnʊ ñaɣna pana nɛ ɛyɔkɩ ɛyaa sɔa tindimiye nɛ sɔnzɩ layaa kpeekpe pɩlɩŋ. Pɩla mbʊ nɛ Rusii tɛtʊ pɩsɩ ɛjaɖɛ nɖɩ ɖɩ-taa ɛyʊ kʊɖʊ;m lɩmaɣzɛ panɩʊ yɔyaa kewiya ɛjɖɛ. Pʊyɔɔ kɛ Pierre le Grand caɣ paa anɩ ɛñʊʊ taa se ɛkɛna Rusii tɛʈʊ taa sɔɖʊʊ sɔsɔʊ.
Pierre Paul Rubens

Pierre Paul Rubens wena yatʊ wɛ ndɩ ndɩ. Pɛlɩzɩ yatʊ taa lɛ Pierre Paul Rubens, Neyɛrɩlandɛɛ taa lɛ Petrus Paulus Rubens 1 yaa Peter Paul Rubens nɛ Pietro Paolo Rubens. Palʊla-ɩ mɩsɩkʊm fenaɣ 28 wiye kɛ Siegani tɛtʊ taa  pɩnaɣ 1577 nɛ ɛsɩ Anvɛri tɛtʊ ta kɛ ɖomaɣ fenaɣ kʊyʊʊ wiye pɩnaɣ 1640 ɛɛwɛna pɩnzɩ 62. Pierre Paul Rubens  kɛna tɔlʊm tayʊ weyi ɛ-tʊmɩyɛ taa ɛɖɩɩzʊ ɛyaa yɔ. Nesi tɛɛ tʊmɩyɛ ɖɩlɖɛ naɖɩyɛ ɖʊna-ɩ nesɩ nɛ pɩsɩna-ɩ nɛ ɛlakɩ ɛ-tʊma ndɩ ndɩ sakɩyɛ camɩyɛ. Anjaʊnaa yaa kɩlɛmɩŋ weyi ɛlɩzʊ yɔ, ɛɛcakɩ nɛ ɛlɩzʊ pɩtɩŋga caɣcaɣ ɛlɛ ɛlɩzʊ-wɛ kuɖum kɛ yem. 

Ɛzɩ ɛmaɣmaɣ ɛɛtɛm yɔɔdʊ yɔ, sise pɩfɛyɩ se ɛyʊ ɛcaɣ se elesi alɩwaatʊ se ɛlɩzɩ pɩtɩŋa tete mbʊ. Mbʊ yebina nɛ ɛlɩzɩ kɩlɛmɩŋ ɛzɩ 1403 yɔ. Ɛ-tʊmɩyɛ taa caɣ wɛʊ ɛzɩ  tɔlʊm tayʊ lɛlʊ weyi vpayaɣ-ɩ se Michel Jaffé yɔ. Ɛlɩza cɔɔcɩnaa taa kɩlɛmɩŋ sakɩyɛ nɛ ɖooo lɔŋ taa sɩwaa ɖɔɖɔ cabɩ. Ɛtɔsɔɔ lɔŋ taa sɔdɩŋ sɔsɔŋ yɔɔ ɖɔɖɔ. Payaɣ ɛ-caa se Jan Rubens nɛ e-ɖoo kɔyɔ Maria Pypelinckx. Ɛwɛna ɖalʊ kʊɖʊm nɛ kɔɔkʊɖʊm nɛ payaɣ-wɛ se Philip Rubens nɛ Christine von Diez. Ɛwɛna halaa naalɛ Isbelle Brant ( 1609 – 1626) nɛ Hélène Fourment ( 1630 – 1640) nɛ Hélène lʊlɩna-ɩ pɩɣwa kʊɖʊmaɣ, ŋga payaaɣ se Albert Rubens. Payaɣ ɛ-wɩlɩyaa sʊsa se Tobias Verhaecht (1561-1631) nɛ Otto van Veen (1594-1598).
Pierre-Napoléon Bonaparte

Pierre-Napoléon Bonaparte kɛna Fransɩ nɛ Italii ajɛya taa sɔdʊ sɔsɔʊ nakʊyʊ. Palʊla-ɩ aloma fenaɣ kɩyakʊ 11 ŋgʊ wiye pɩnaɣ 1815 kɛ Roma tɛtʊ taa nɛ ɛsɩ ɖomaɣ fenaɣ kɩyakʊ lʊbɛ ñɩŋgʊ wiye pɩnaɣ 1881 kɛ Versayɩ t,ɛtʊ taa ɛɛwɛna pɩnzɩ 65. Ɛ-caa nɛ e-ɖoo (Lucien Bonaparte ɛnɛ Alexandrine de Bleschamp) pɔcɔlɔ lɛ, ɛnʊ kɔyɔ pɩɣa lʊbɛ ŋga kɛ pɩya hiu taa. Pierre-Napoléon Bonaparte kaakɛna pɩɣa ŋga ka-nɩŋgbaŋʊ taa ɛɛnɩʊ tɔm kpem yɔ, ɛnɛ ɛyaa poyowaɣ yem yem nɛ ɛɛcakɩ ɖiɣ ɖiɣ nɛ ɛ-ñʊʊtaa nɛ ɖoŋ ɖɔɖɔ. Ɛlabɩ e-sukuli kɛ katolika mba sukuli nakʊyʊ taa kɛ Urbino tɛtʊ taa. 

Mba palɩ ɖama yɔ mba ɖɔŋna. Ɛ-hɔʊ taa ɛna e-neu nɔɔyʊ, Antoine Bonaparte, panɩʊna ɖama tɔm. Ɛlɛ ɖɔɖɔ mbʊ yɔ, ɛtɛkɛna hayʊ kʊtɔɔyʊ. Pɩnaɣ 1831 taa, alɩwaatʊ ndʊ  Romañɩ tɛtʊ taa ñam ñam lakasɩ lakaɣ yɔ. Ewobʊ you ŋgʊ yɔ, ɛna ɛ-ɖɛtɩna Napoléon- Louis nɛ Louis-Napoléon. Pakpa-ɩ nɛ paɖʊ-ɩ salaka fenasi looɖɔ kɛ Liivruni tɛtʊ taa. Ka-taa ɛlɩna nɛ ɛɖɛɛ Amerika tɛtʊ kɛ ɖomaɣ pɩnaɣ 1832.  Ɛtalɩ peeɖe ɛlɛ, e-ekpele Joseph tɛ ɛɛcaɣ Pordɩnaʊni tɛtʊ sɔsɔtʊ, Niu Jɛrsi taa.  

Peeɖe kɛ ɛwɛ sɔɔja sɔsɔ weyi paya-ɩ se Zeneralɩ Santander yɔ cɔlɔ nɛ ɛlɛ kpana-ɩ ɛsɩɩ sɔɔjanaa mba pɛɖɛwaɣ yɔnaʊ tɛtʊ ndʊ payaɣ-tʊ se Koka yɔ se pɩwɛ ɛzɩna yɔ pamʊ-tʊ. Ɛlɩna peeɖe ɛlɛ ɛna e-neu Antoine powolo Italii ɛjaɖɛ taa pɩnzɩ 1834 taa. Pinzɩ naalɛ ɖeke wayɩ kɛ Papa Grégoire XVI ɖɔɔna-wɛ. Agoza fenaɣ kɩyakʊ naatozo ŋgʊ wiye patasa-ɩ kpaʊ mbʊ pʊyɔɔ yɔ ɛkʊ sɔɔja sɔsɔ nɔɔyʊ, lotonaa tɛɛ-tʊ nɛ patasɩ-ɩ salaka ɖʊʊ kɛ zato Sɛŋ Anzɩ. 

Pɩɩwɛ se pakʊ-ɩ kpaagbaa ɛlɛ, Papa na ɛ-pʊtɔdɩyɛ nɛ pɑɖʊ-ɩ salaka pɩnzɩ 15. Ɛ-salaka ŋga, pɩwɛ se pataana-ɩ ɛ-jaɖɛ taa. Mbʊ yebina nɛ ɛpɩsɩ Etazunii tɛtʊ taa. Peeɖe ɛcaɣ ɛ-ɖɛtʊ Louis Napoléon cɔlɔ ɖɔɖɔ. Piteleɖi ɖɔɖɔ lɛ, ɛtasɩ ɛyʊ kʊʊ Niu Yɔrkɩ habɩyɛ nɑɖɩyɛ yɔɔ nɛ ese ɛɖɛɛ Erɔpʊ taa. Peeɖe ɖɔɖɔ ɛdaɣnʊ seu mbʊ pʊyɔɔ yɔ, ɛnɛ nabayɩ pakpaza ɖama yɔɔ kɛ hɔzɩŋ. Pierre-Napoléon Bonaparte sɩbʊ yɔ, nɔɔyʊ ɖɔɖɔ kɛ ɛkʊwa nɛ pakʊ-ɩ.
Platon

Platon tɛ lʊlʊtʊ fɛyɩ kpayɩ kpayɩ. Palʊlʊ-ɩ pɩnzɩ kpaɣ 428 nɛ 427 taa pʊcɔ palʊlʊ Yeesu kɛ Atɛnɩ tɛtʊ  nɛ ɛsɩ peeɖe pɩnzɩ 348 taa ɛɛwɛna pɩnzɩ ɛzɩ 80 yɔ. Ɛkɛna ɖooo caanaʊ taa Krɛsɩ kɩbɩnʊʊ taa ñʊʊtaa lɔŋsɩnɖɛ kpɛlɛkɩyʊ. Ɛtɛ alɩwaatʊ taa kɛ lɩzɩtʊ kɩfatʊ ndʊ tɩlɩwa Atɛnɩ taa nɛ payaɣ-tʊ se temokraasii yɔ tɩlɩwa. Ɛnɛ kɛkɛm lɩmaɣza tɩnaa paanaaɣ ɖama nɛ ɛsɛ. Ɛkpaɣ ɛ-cɔzɔnaa ñʊŋ taa lɩmaɣzɑ sakɩyɛ nɛ ɛkpɛlɛkɩ-yɛ camɩyɛ nɛ ɛlɩzɩ ɛ-ñɩna. Ɛ-cɔzɔnaa mba pa-taa kɔyɔ: Socrate, ɛ-wɩlɩyʊ, Parménide, Héraclite nɛ Pythagore. 

Tɔm pee sɔsɔna wena ɛmaza a-yɔɔ yɔ, a-taa kɔyɔ: menfɛyɩ takʊ tɔm, nʊʊ taa lɔŋ kpɛlɛkɩtʊ, cʊnʊ lakasɩ, ɛjaɖɛ kewiitu yɔɔ tɔm kpelɛkɩtʊ, lʊlʊsʊtʊ tɔm, yɔɔdaɣ tɔm, kazɩŋga ɖɔnɛ kpɛlɛkʊ, ɖʊzɩyɛ lɩmaɣzɩyɛ tɩŋgɩya, nɔɔ leleŋ yɔɔdaɣ, ŋdɔŋjɔlɩyɛ kpɛlɛkɩtʊ, maɣzɩ ŋnɩɩ tɔm, ñʊʊ taa kpaʊ lɛɛlɛ tɔzʊʊ tɔm, lɛlʊ lɩmaɣza maɣzɩm. Takayɩsɩ nzɩ nzɩ ɛma yɔ, ɛyaa wɛɛ pɛkɛlɛzʊ ɖama yaa pocosu ɖama. Platon wezu caɣʊ wɛɛ cɩkpɛndʊ pazɩ. 

Ndʊ ɛyaa sɩmna-ɩ yɔ, pɩlɩna ndʊ  laatɛŋ-tʊ, Apulée maa yɔ nɛ ɛma-tʊ pɩnzɩ mɩnɩŋ naalɛ taa pʊcɔ palʊlʊʊ Yesu. Takayɩ ndɩ ndɩ nzɩ sɩyɔɔdʊ Platon yɔɔ tɔm yɔ sɩ-taa kɔyɔ:  Diogène Laërce, Olympiodore le Jeune, Philodème. Piyele nzɩ ɛmaɣmaɣ ɛmaa yɔ, sɩ-taa  kɔɔ: Le Banquet, La République, Phédon, Théétète.
Lɔɔʊ kondoloko

Lɔɔʊ kondoloko kɛna kondoloko ŋgʊ kɩhaɣ lɔɔʊ kɛ waɖɛ kɩpɩzɩ kawa kaɖɛ naɖɩyɛ ɛzɩ tɛtʊ ndʊ lɩm kpakʊ nɛ pɩkaɣ ɖoli yɔ yaa fɛɛʊ cikpelu kɛ mbʊ yɔ. Lɔɔŋ kondolokona panɛ pɛ-tɛ wazaɣ lɛɛka kɛlɛ se ɛyʊ pɩzʊ ɛkpaɣ mɛlɛ tɛ kitizuu nɛ hayʊ iŋ nɛ ɛpɩzɩ etii.

Lɔɔʊ kondoloko kʊnɛ kɩsɩŋna ɛyʊ ɛpɩzɩ ɛɖɛɛ lɩm yɔɔ yaa papɩzʊ ɖɔɖɔ paɖʊ habɩyɛ kɛ lɩm mbʊ pʊ-yɔɔ mbʊ pʊyɔɔ yɔ kondoloko wɛɛ. Lɔɔʊ ŋgʊ kɩwɛ ɖenɖe payaɣ se Miidii yɔ, paɖʊ lɔɔʊ kondolokop  ŋgʊ nɛ payaa-kʊ se Hɛrɩbɛtɩ lɔɔʊ kondoloko. Papɩzʊ paɖʊ lɔɔŋ kondolokona mba ɖɔɖɔ sulukuŋ kpasɩ ñʊʊ yɔɔ; ɛzɩ Fontinɛtɩ yɔɔ paɖʊ mɛlɛnaa kɩkpazɩnaʊ yɔ.

Lɔɔŋ kondolokona wɛna paa ɛzɩmtaa kɛ nɔnɔsɩ naalɛ nzɩ , ɩkaɖʊʊna camɩyɛ yɔ. Pɩlɩɩna lɩm sɔsɔm mbʊ lɔɔŋ kondolokonaa ɩnɛ ɩkaɖʊna paa ɛzɩmtaa yɔ,  pʊyɔɔ lɛ lɔɔŋ kondolokonaa panɛ pakaɩla kpeetu, ɖoŋ nɛ walanzɩ kɛ kondolokonaa lɛɛba. Pʊyɔɔ lɛ, pʊpɔzʊ se paa ɛzɩmtaa lɛ pɔcɔŋna ki-tilima tɛɛ camɩyɛ ɖoŋɖoŋ nɛ kɛkpɛdɛsaɣ nakayɩ ɛtaala wiɖiyi. 

Kacalaɣ lɔɔŋ kondolokonaa mba pohuya yɔ pɩɩkɛna pɩnzɩ mɩnɩŋ XVII taa. Pɩɩkɛna alɩwaatʊ ndʊ pohuyaɣ Miidii lɔɔʊ yɔ. Lɔɔʊ kondoloko ŋgʊ kɩkɩla ɖaalʊ kɛ Erɔpʊ taa yɔ, ŋgʊ lɛ Mɛgdebʊrgi nɛ kɩwɛ Ɛlbi yɔɔ kɛ Caama tɛtʊ taa. Ɛlɛ lɔɔʊ kondoloko ŋgʊ kɩɩkɩla ɖaalʊ ɖooo pɩnzɩ 1896 nɛ pɩsɩɩna 2003 yɔ, pɩɩkɛna Briyaari lɔɔʊ kondoloko, Fransɩ ɛjaɖɛ taa. Caama ñɩŋgʊ kʊnɛ kɩɖaalakɩŋ  taa wɛna mɛtanaa 918 nɛ Fransɩ ñɩŋgʊ ñaawɛna mɛtanaa 662. Lɔɔʊ kondoloko ŋɣʊ kʊkʊ kɩla kʊkʊyɩmɩŋ yɔ, ŋgʊ lɛ Pɔnciltɩ nɛ kɩwɛ Bartɔnɩ.
Kondoloko

Kondoloko kɛna nʊmɔʊ ŋgʊ paɖʊʊ-kʊ se kɩta tomiye kɛ tɛtʊ ndʊ lɩm cɛba yɔ. pɩpɩzʊ pɩkɛna lɔɔʊ, pɔɔ, kɩmalakʊ, pɔlɔkʊ yaa lɩm lɔɔʊ nakʊyʊ. Kondolokona wazʊ ɛyaa nɛ pacaɣ cɛɛceɛnaa, kpokpkonaa yaa lɔɔɖa kɔyɔ pɛtɛzɩ. Yee pɩkɛ lɩm maɣmaɣ kɛ pacaɣ se pikpe kɔyɔ, papɩzʊ paɖʊ ɖɔɖɔ pɩ-tɛ kondoloko. Kondolokonaa nabayɩ wɛɛ lɛ, paɖʊ-wɛ se tɛtɛkpɩna ɩtɩŋ nɛ atɛzɩ lɩm nɛ pɩtaakpaɣ-yɛ. 

Paamaɣ kondolokonaa yem. Pʊpɔzʊ tɩlɩtʊ nɛ lɔnzɩɖɛ sakɩyɛ.  Kondolokonaa maʊ wɛ ndɩ ndɩ nɛ pɩlɩʊna wondu ndʊ pakpakʊna se pamana-kʊ yɔ. Pɩwɛɛ se pɩkɛna ñɩɣtʊ ɖɔŋ ñɩndʊ nɛ kaaŋ ɖoŋ ñɩna nɛ peetɔŋ. Ɛlɛ ñɩnɩya lɩza wondu kɩfatʊ sakɩyɛ ndʊ papɩzʊ pamana kondolokona fɩfama mba pɛ ɖoŋ camɩyɛ nɛ papɩzʊ peleɖi pɩŋŋŋ yɔ. 

Kondolokona wɛ ndɩ ndɩ nɛ papɩzʊ pɛkpɛndɩ-ɩ tindima kagbanzɩ taa: kondolokonaa mba pɛwɛ tʊndʊndʊ kiɖe tɩyɛ yɔ, kpazandɩla kondolokonaa, kondolokonaa nabɩyɛ wɛ ɛzɩ tɔŋ yɔ, nɩyɛ wɛ cɛlɛsɛɛɛ nɛ kpaagbaa ñɩŋ lɛ, ɩwɛ ɛzɩ esusa ɛsɔtaa yɔ, ɛlɛ tilima yaa ɖaŋ kɛ pɛlabɩna-ɩ. Kondoloko ŋgʊ kɩkɩla ɖaalʊ yɔ, kɩtaŋ Hɔŋkɔŋgɩ nɛ Makao nɛ Siini. Kɩ-ɖaalakɩŋ taa wɛ kilomɛtanaa 55 nɛ kaɖaɖa ñɩɣla wena pakpaɣ yɔ akpɛnda tɔɔnɩnaa 420 000.
Egipiti piyisi

Egipiti taa kɛ piyisi kɩla ɖɔʊ nɛ ɖeu pɩkilina peeɖe ɖooo caanaʊ taa piyisi nzɩ sɩkaza nɛ paaɖɩɩna-sɩ naʊ yɔ. Piyaɣ kɛna atʊ natʊyʊ nɛ tɩwɛ tɛlɛŋzɩ tɩyɛ nzɩ sɩtana ɖama yɔɔ yɔ. Pʊwɛ ɖɔɖɔ  ɛzɩ tambaɣ kɛ patɩna ɖama yɔɔ yɔ ɛlɛ pɩtɩ kuduyuu ŋgʊ kɩwɛna hɔɔlɩŋ sakɩyɛ nɛ paa hɔɔlʊ ŋgʊ lɛ, kɩwɛna siwa naatozo piyele pɩkpa peɣbeɣ. Egipiti taa piyisi nzi pakɩlʊna maɣzʊ yɔ, nzɩ lɛ Jiize piyisi nzi sɩkpɛnda naatozo yɔ. 

Ɖooo lɔndalɛ, piyisi taa pepiŋgaɣ awiya nɛ pʊwayɩ yɔ, wiyau nɛ ɛwayɩ tɩŋgɩya ɖeke pɩha waɖɛ se pepi ɩ-taa. Awiya taa lɛ, Khéops kɛŋna kacalaɣ-tʊ weyi ɛha waɖe kɛ ɛ-halaa se pama-wɛ piyisi nɛ pepim-wɛ sɩ-taa yɔ. Pamaaʊ awiya nɛ abila kɛ piyisi yɔ pacanʊ-sɩ camɩyɛ nɛ sɩwɛ ɖɔɖɔ ndɩ ndɩ. Piyaɣ nakakɩyɩtaa lɛ, nʊmʊŋwɛ sakɩyɛ nɛ pɛtɩ ɩ-hɛkʊ taa kɛ kolonzi ndɩ ndɩ. Nasɩyɛ lɛ kaaŋ kɛ pakaa nɛ pɩkpa camɩyɛ.Wiyau weyi payaɣ-ɩ se Khéops yɔ, eyeba nɛ palabɩ-ɩ piyaɣ nakayɩ nɛ payaɣ-kɛ se Jiize. Piyaɣ ŋga kɛwɛ ɖeu nɛ kɛwɛ ɖooo caanaʊ taa tɔsɩŋ lʊbɛ weyi ɩkala ɖɛu yɔ ɩ-taa.  

Payaɣ piyaɣ nakayɩ se mastaba nɛ kɛna hɔɔlɩŋ sɔsɔŋ naanza ɩwɛ kɩmaŋ naalɛ naalɛ. Mastabawaa nɛ piyisi pɛ-hɛkʊ taa tʊkaɣtakɩlɩ wɛʊ ɛlɛ ɛzɩma pama-wɛ nɛ pakʊyɩ camɩyɛ nɛ pɩwɩlɩ wiyau faraɔŋ kewiitu ɖoŋ yɔ, mbʊ paanɩaɛñɩnʊ. Piyaɣ ŋga kakɩlɩ pɩnʊ nɛ ɖeu yɔ, ŋga lɛ Djeser piyaɣ nɛ kɛwɛ Sakara. Piyaɣ kɛnɛ kɛ-tɛ kpalahʊwa lʊyʊ nɛ kamayʊ kɛ payaɣ se Imhotep. Ɛyʊ nɛ ɛma pʊ ŋgʊ kʊkʊyɩ camɩyɛ nɛ pɩwɩlʊ se ɛyʊ kʊyʊ kedeŋa yɔɔ lɛ, ɛkpaɣnja ɛsɔtaa.
Aseɣɖe yɔɔdʊʊ tʊmɩyɛ ɖɩlaɖɛ

Aseɣɖe yɔɔdʊʊ tʊmɩyɛ ɖɩlaɖɛ kɛna ɖenɖe palakɩ tʊmɩyɛ nɛ pɔyɔɔdʊ aseɣla tɔm nɛ pataŋ-tʊ nemasi yɔɔ se ɛyaa ɩnɩɩ-tʊ paale yɔ. tʊm:iyɛ ɖɩnɛ papɩzʊ pata saawʊla ana kɛ iɖaadiyonaa taa n,e ɛyʊ welesu kiwelesu yaa pala lakasɩ nasɩyɛ nɛ paa ɛyʊ ɛɛwɛ polindaa kɔyɔ, ɛnaɣ kɩlɛmɩŋ nɛ ɛnɩʊ ndʊ paɖɩɩna yɔɔdʊʊ yɔ kpaagba.   

Saŋgayɩŋ fenaɣ kɩyakʊ 23 wiye pɩnaɣ 1900 kɛ pacala yɔɔdʊʊ pombo kɛ iɖaadiyoo taa yɔɔdʊʊ. Pɩɩkɛna tɛtʊ ndʊ lɩm cɔ-tʊ kpɛɛ nɛ pɩta nɛ payaɣ-tʊ se Koob yɔ, kɛ Potomakɩ ɛjaɖɛ cikpeɖe nɖɩ ɖɩ-taa. Iɖaadiyonaa taa tʊmɩyɛ ɖɩnɛ ɖɩlaɖʊ kacalaɣ ñɩnʊ kɛ payaɣ se Reginald Fessenden. 

Pamaza tʊmɩyɛ nɖɩ nɛ pana se pɩwɛ ɖeu lɛ, pɛyɛlɩna-ɖɩ ajɛya nayɛ taa. Pɩɩkɛ Pɩrankɩ Rɔkɩ, Masaasusɛtɩ, Etaazunii ɛjaɖɛ taa nɛ Masiɖihanisi, Ekɔsi ɛjaɖɛ taa. Kanada ɛjaɖɛ taa tʊma sɔsɔna kpalahuwa lʊyʊ sɔsɔ weyi payaɣ-ɩ se Reginald Fessenden yɔ ɛnʊ ɖɔdɔ tamɩna tamaɣ ŋga kɛ saŋgayɩŋ fenaɣ kɩyuéakʊ 26 wiye kɛ pɩnaɣ 1906.

Tompe naatozo kɛ ɛɖɔkaa nɛ ɛyɔɔdɩ. kacalaɣ ñɩnɖɛ kɛlɛ Haendel cɩmʊʊ ŋgʊ ɛmaba-kʊ hɛɛɛ yɔ, nabʊlɛ ñɩnɖɛ kɛlɛ paska ɖoo kiɖeɖena ɛsɛ yɔɔ caɣʊ hendu teu. Kpaagbaa tompiye kɛlɛ hendu ndʊ été Noɛlɩ yɔɔ yɔ.
Azɛyʊ

Azɛyʊ kɛna kɛkpɛdɛsaɣ ŋga kapɩzɩɣ kalɛ alɩwaatʊ ndʊ ɛyʊ taɖʊna yɔ tɩ-yɔɔ yɔ. Azɛyʊ kɛna ɖɔɖɔ tɔm ndʊ paasʊʊna-tʊ nɛ tɩlakɩ yem tuda yɔ. Paapɩzʊ palɩzɩ azɛyʊ tɔbʊ camɩyɛ mbʊ pʊyɔɔ yɔ azɛyɩŋ ɖɔɔ nɛ ɩwɛ ndɩ ndɩ ɖɔɖɔ. Ɖooo caanaʊ taa pɩɩwɛ mbʊ, ɛlɛ papɩzʊ pɔtɔ ɛyʊ se ɛnʊ ñɩnɩna nɛ ɛlɩɩ pʊyɔɔ alɩwaatʊ ndʊ ɛnaa se cɩnɛ yaa peeɖaɣ wɛ kaɖɛ nɛ ewolo faɖɩɖɩ yɔ. 

Paanɛ mbʊ yɔ, papɩzʊ pañɩnɩ nɛ pana se punɛ pɩlaba kɔyɔ azɛyʊ pɩzʊ kɩla yaa kɩlabʊ nɛ kɩɖɛɛ yɔ pʊnɛ nɛ pʊnɛ pɩpɩzʊ pɩkɔɔ nɛ pɩwɛɛkɩ. Peeɖe papɩzʊ panɩɩzɩna kɛkpɛdasɩ nzɩ sɩlakɩ haba yɔɔ yɔ. Kɛkpɛdɛsaɣ ɛlaba nɛ ɛyʊ ñʊʊ yɔkɩ, paa ɛdzsɩbɩda, panaɣ mbʊ se ɛɛkaɣ wɛʊ. Pɔyɔɔdʊ kɛkpɛdasaɣ tɔm kɔyɔ pɩwɛ ndɩ ndɩ. Mba pamaɣ kʊdʊyɩŋ kɛ pɔsɩ nɔsɩ yɔ pamaɣmaɣ pasɩma mbʊ se yee tɛŋ sɔsɔŋ ɩnɩwa kɔyɔ lɩm pɩzʊ pʊsʊʊ pɔ-yɔɔ nɛ pʊkɔna-wɛɛ azɛyʊ. 

Pʊ-yɔɔ ɖɔɖɔ kɛ paale kominanaa kpakʊ paatʊ se nɔɔyʊ ɛtaama e-kuduyuu kɛ pɔsɩ nɔsɩ yaa nɔɔyʊ ɛtaapɛdɩ sanzɩ kɛ haba nɔsɩ. Pɩsa ɖɔɖɔ nɛ palʊbɩna azɛyɩŋ lakasɩ ɛlɛ kominanaa ɖʊ ɛyaa nabayɩ nɛ pɔcɔŋna laŋ nɛ awayɩ wondu yɔɔ nɛ paɖʊ alɩwaatʊ ndʊ tɩyɔɔ pɔñɔtʊʊ ñɩtʊ nɛ azɛyɩŋ ɩtaala yɔ tɩ-yɔɔ. Azɛŋ kɛwɛɛ pɩtɛkɛ sɔnɔ ɛlɛ kacalaɣ azɛyʊ ŋgʊy kɩ-tɔm pacala yɔɔdʊ yɔ pɩtɛkɛ keteŋga kpeekpe lɩm wadʊ tɔm, ɛlɛ Christian Huygens nɛ ɛ-taabalʊ Pascal po-you kɛ kpeŋgbene nɖɩ pɔtɔwaɣ yɔ ɖɩ-yɔɔ. Pɩɩkɛna pɩnaɣ 1657 nɛ pama-tʊ takayaɣ kɩkalaɣ nakayɩ taa nɛ payaɣ-kɛ se Kpeŋgbene
Laʊ pɩzatʊ

Laʊ pɩzatʊ kɛna pɩzatʊ ndʊ palʊ-tʊ nɛ tɛtɛ kpɩna hʊndʊ yɔ. Tɛtɛ wondu natʊyʊ sakɩyɛ lʊʊ laʊ pɩzatʊ ndʊ, pɩkɩlɩna ajaɣgoŋgonaa. Laʊ pɩzatʊ lʊya wɛ ndɩ ndɩ ɛlɛ Siini ɛjaɖɛ taa kɛ pakɩlʊ-tʊ tɔʊ. Sonzoo nayɛ ɖɔdɔ tɔʊ laʊ pɩzatʊ. Pɔtɔʊ laʊ pʒatʊ ndʊ ɖɔɖɔ nɛ kpootu ndʊ pahaʊ yɔ. laʊ pɩzatʊ tɔʊ lɩ ɖooo caanaʊ taa ɛzɩ pɩnzɩ 2000 nɛ 3000 taa pʊcɔ palʊlʊʊ Yesu. Lɔŋ sɩndɛ nɖɩ pakpakaɣ nɛ pɔtɔʊ nɛ laʊ pɩzatʊ ndʊ yɔ, tɩɩwɛ pɩnzɩ 2500 pʊcɔ palʊlʊʊ Yesu ɛlɛ pɩɩkɛna Siini ɛjaɖɛ taa. 

Ɖenɖe palɩwaɣna-tʊ nɛ powokina ɛjaɖɛ nɖɩ ɖɩ-taa yɔ, mbbʊ yebina nɛ payaɣ habɩyɛ nɖɩ se laʊ pɩzatʊ habɩyɛ. Lɛɣtʊ ndʊ pɛmɛsa-tʊ tɛndɛŋga tɛɛ pʊkɔɔ pɩtalɩ pɩnzɩ 560 pʊcɔ ɖa-alɩwaatʊ tʊnɛ tɩtalɩ. Erɔpʊ  taa lɛ, laʊ pɩzatʊ tɔʊ lɩ pɩnzɩ mɩnɩŋ looɖo taa. Piyele Fransɩ ɛjaɖɛ taa lɛ pɩnzɩ mɩnɩŋ hiu nɛ naatozo taa. 

Palʊ laʊ pɩzatʊ ndʊ kɛ wondu kʊsʊzʊtʊ ɛzɩ nikaɣ tokopnaaa yaa pɩsaŋ nɛ tɔɔla ndɩ ndɩ. Kacalaɣ laʊ pɩzatʊ tɔɔla wɛna ñɩnɩya lɩ a-yɔɔ yɔ pɩɩkɛna pɩnaɣ 2570 taa kɛ Siinɩ ɛjaɖɛ taa pʊcɔ ɖa-alɩwaatʊ talɩ. Laʊ pɩzatʊ lʊʊ lɛɣtʊ wɛɛ mbʊ mɛɛsaɣ tɛɛ nɛ mba papɩza nɛ pehiu pɩ-lɛɣtʊ ndʊ yɔ pɛkɛna cɔŋgɩyaa ɛzɩ ɛsɔsɛtʊ mba mba pese ɛyaa nɛ pɛwɛʊ peɖeke peɖeke nɛ payaɣ-wɛ ɖɔɖɔ se mʊwanɩ yɔ yaa abila sakɩyɛ. Pɔyɔɔ papɩzʊ pɔsxɔzɩ tada laɖaa.
Polindaa kɩlɛmɩŋ naʊ

Polindaa kɩlɛmɩŋ naʊ kɛna lɛɣtʊ sakɩyɛ ndʊ pɛkpɛndaa nɛ pawalʊ nɛ ɛyaa naɣ kɩlɛmɩŋ ndɩ ndɩ kɛ poliŋ taa. Palɩzʊ kɩlɛmɩŋ nɛ ɩ-lakasɩ, ɩ-wɛtʊ nɛ ɖenɖe ɩwɛɛ yɔ. Pawɩlʊ ɛlɛ ɛyʊ ɖɩɩna naʊ nɛ ɛnɩʊ kpaagbaa. Pawɩlʊ keteŋga yɔɔ tɔm, kɩlɛmɩŋ ndɩ ndɩ nɛ tɔm kususutu ɖɔɖɔ. N̄ɩɣyʋʋ kʋnɛ, kɩkɛ lɛɣtʋ kpɛm ndʋ tɩgbaɣ alɩwaatʋ siŋŋ yɔ. Ñɩɩyʊ ŋgʊ kɩ-yɔɔ pataŋ nemasi nzɩ yɔ ŋgʊ payaɣ se TV. Polindaa kɩlɛmɩŋ naʊ wɛna wazasɩ sakɩyɛ pɩkɩlɩna tɔsʊʊ nɛ ɛsɩnda wobu, poliki taa ɖɔɖɔ nɛ ɛsakuliye nʊmɔʊ taa. Pɔyɔɔdʊ kʊnʊmɩŋ ndɩ ndɩ. 

Pɩnzɩ 1877 nɛ 1878 taa kɛ ñɩnɩya ndɩ ndɩ ñɩnaa se pana se ɛbɛ papɩzɩɣ  palabɩna sɛlɛnɩyɔmɩ yɔ. Pʊyɔɔ kɛ Carl Wilhelm Siemens nɛ William Siemens pamaza se polu ɛsɩyɛ nɖɩ palakɩna nazɩyʊ yɔ. Pɔrɩtigalɩ taa lɛ, Adriano de Paiva piyele Constantin Senlecq kɛ Fransɩ ɛjaɖɛ taa, Etazunii taa lɛ, George R.Carey nɛ Julian Ochorowicz kɛ Polɔɔñɩ ñɩnɖɛ taa. Ñɩnɩnɩya panɛ papazɩna se polu ñɩɩyʊ ŋgʊ kɩpɩzʊ nɛ kɩwɩlɩ kɩlɛmɩŋ nɛ panɩɩ yɔɔdasɩɩ ɖɔɖɔ yɔ. 

Pɩnaɣ 1882 taa kɛ Piritaniki ɛjaɖɛ taa tʊ L.B. Atkinson maɣza kacalaɣ taa se papɩzɩɣ pakpaɣ añɩnɩʊ nɛ pana kɩlɛmɩŋ. Ɛ-lɩmazɩyɛ nɖɩ kɛ Alzasɩ taa ñɩnɩyʊ weyi payaɣ-ɩ se Lazare Weiller yɔ ɛsɔza ɛ-lɔàŋ nɛ palɩzɩ poliŋ taa kɛlɛm kɛlɛm ŋgʊ pɔcɔzaɣ nɛ nisi yɔ. Mbʊ mbʊ pɩkɔɔ pɩsɩɩna se palɩza polindaa kɩlɛmɩŋ. Pɩnaɣ 1957 taa kɛ lɛlaɣ fenaɣ 14 wiye kɛ pape Pie XII kpaɣ Claire d'Assise kiɖeɖeu se ɛkɛna polindaa kɩlɛmɩŋ yɔɔ cɔnɩyʊ.
Piizi tilimiye sɔsɔyɛ

Piizi tilimiye sɔsɔyɛ wɛ Itaalii ɛjaɖɛ taa nɛ ɖɩwɛ cathédrale Notre-Dame de l’Assomption kɛ Tɔsɩkanɩ tɛtʊ taa. Tilimiye sɔsɔyɛ ɖɩnɛ ɖɩwɛ katediɖalɩ cɔlɔ nɛ pakʊma-kʊ hɩɖɛ se Hama lakasɩ lone. Kuduyiŋ sɔsɔŋ tambasɩ laɖʊ weyi payaɣ-ɩ se Bonanno. Pisano yɔ, ɛnʊ ɖʊna kɩ-tamaɣ. Pama-ɖɩ pɩnaɣ 1173 nɛ tilimiye sɔsɔyɛ ɖɩnɛ ɖɩ-kʊyɩmɩŋ taa wɛna mɛtanaa 20 003 000. 

Paɖʊ kudʊyʊ sɔsɔʊ kʊnɛ kɛ UNESCO pɩlɩʊ taa se kɩkɛna ɛsɩyɛ egbena nabʊyʊ. Tilimiye sɔsɔyɛ ɖɩnɛ pileɖa cabɩ lɛ, pana se ɖɩwɛɛ ɖɩsʊ tɛtʊ nɛ ɖɩsʊ pʊyɔɔ kɛ paɖɩ-ɖɩ ɛyaa kɛ kɔlaɣ fenaɣ kɩyakʊ lʊbɛ pɩnaɣ 1990. Pʊcɔ nɛ paɖɩkɩ-ɖɩ-nɔnɔsɩ ɛlɛ, pɩnzɩ 60 taa ɛyaa ɛzɩ miliyɔnaa 31 yɔ woba peeɖe kɛ ɛsɩ egbena hɔɔlʊ taa. Pɩsa nɛ pakʊsɩ-ɖɩ nɛ ɖɩtaaɖa nɛ pɩkɔna kɛgbɛdasɩ yaa ɖɩtaasʊ tɛtʊ ɛlɛ, papaɣza tʊma sɔsɔna labʊ pɩnaɣ 1993. 

Papaɣzɩ tilimiye sɔsɔyɛ ɖɩnɛ ɖɩ-tʊma kɛ kɩyɛna fenaɣ nakʊ wiye pɩnaɣ 1173. Papazɩ-ɖɩ maʊ ɛlɛ paatɛma paɣzʊ ɖɔɖɔ kɛ katediraalɩ kɛ maʊ pɩnzɩ hiu wayɩ. Tilimiye ɖɩnɛ ɖɩ-maʊ kpaɣ pɩnzɩ ɛzɩ mɩnɩŋ 200 yɔ. Patɩnaɣ kuduyuu naatozo ŋgʊ pɩnzɩ kagbanzɩ wayɩ ɛlɛ, panaɣ se tilimiye nɖɩ ɖipaɣzɩ kpiluu nɛ hadɛ kiŋ nɛkpaagbaa mbʊ yɔ pasɩzɩ tʊma pinzɩ 90. Pɩnzɩ 1272 taa kɛ paɖaɣna paɣzʊ tʊma nɛd patɩnɩ ɛsɔdaa kuduyiŋ 4.

Pɛtɛma-ɩ sɔzʊ ɛlɛ tʊma ɖaɣnɩ sɩŋgʊ kpaɣ pɩnaɣ 1301 nɛ 1350 taa. Pʊkɔma 1372 ɛlɛ kɛ pɛtɛza kpaagbaa kuduyu kɛ tɩnʊ. Pʊkɔma pɩnaɣ 1990 kɛ kɔlaɣ fenaɣ kɩyakʊ lʊbɛ ɖɔɖɔ ɛlɛ, paɖaɣnɩ tilimiye ɖɩnɛ ɖɩ-nɔnɔsɩ ɖɩɩwʊ. Paɖaɣnɩ ɖɩ-tʊma sɔsɔna kɛ paɣzʊ kpaɣ pɩnaɣ 1990 nɛ 2001 se peteɣ-ɖɩ.
Tilimiye sɔsɔyɛ

Tilima sɔsɔna maʊ kaawɛ ɖooo caanaʊ taa nɛ weyi ɩkɩkla leɖiɣu yɔ pana-ɩ Ekɔsɩ tɛtʊ nɛ Ɔrɩkadɩ ñɩndʊ taa. Tilima wena pamawaɣ kookasi taa yɔ, pɩwɩlʊ sɩ-ɖoŋ piyele, ɛyaa sɔsa tindimiye ɛlɛ, kuduyiŋ kɩkpaɖɩŋ kɛ pamaɣ kpaŋgbanʊʊ kpaŋgbanʊʊ. Pɩkɛ cɔɔcɩ cɔlɔ tilimiye kɔyɔ, pamaɣ-ɖɩ se popuzi igoŋgoɖiye nɖɩ paama se pawɩlɩna alɩwaatʊ sɔsɔtʊ natʊyʊ yɔ. Tilimiye nɖɩ pakɩla-ɖɩ sɩm nɛ ɖɩkɩla kɩpɩncaazɩtʊ yɔ, nɖɩ lɛ Jeriko tilimiye. Paama-ɖɩ pɩnzɩ 8300 taa pʊcɔ ɖa-alɩwaatʊ tʊnɛ tɩtalɩ. 

Tilima sɔsɔna wena akɩla kʊyʊ yɔ a-taa kɔyɔɔ nɛ awɛ ajɛya anɛ a-taa: Alɛkɩsandiri nɛ kɩwɛ keteŋga kpeekpe taa lona wena akɩla kacʊkasɩ yɔ a-taa; Ɛrɩkuli, kʊkʊ kɩlɩna leɖu nɛ kɩkpɛndɩ kɩwɛɛ halɩ nɛ sɔnɔ; Piizi tilimiye nɖɩ pama-ɖɩ nɛ ihosiye yɔ; Siteasiburi katedirali tilimiye nɖɩ ɖɩkɩla kʊyʊʊ kɛterŋga kpeekpe nɛ pama-ɖɩ nɛ kaaŋ nɛ Ayɩfɛlɩ tilimiye ñaakɩlɩna kʊkʊyɩmɩŋ pɩnzɩ 18890 nɛ 1930 taa.
Samuel de Champlain

Samuel de Champlain kɛ Fransɩɩ ɛjaɖɛ taa ɛyʊ nɛ palʋlʊ-ɩ pɩnaɣ 1567 nɛ 1574 pɩnzɩ hɛkʋ taa mbʋ yɔ. Puruwazi wɛ tɛtʋ ndʋ tɩwɛ ɛwadɩyɛ nɖɩ payaɣ-ɖɩ se Saranti yɔ tɩ- cɔlɔ kpam yɔ. Pɔsɔ Samuel de Champlain kɛ Ɛsɔ tɛ lɩm kɛ aloma fenaɣ taa kɩyakʋ 18 ñɩŋgʋ wiye pɩnaɣ 1574. 

Samuel de Champlain ɛsɩba kizimasi wiye kɛɛkɛɛ kɛ pɩnaɣ 1635 ñɩŋga taa, Keebɛkɩ ɛjaɖɛ taa. Samuel de Champlain kɛ kpɩyɩŋ sayʊ sɔsɔ nɔɔyʊ. Ɛkɛ ɖɔɖɔ tɛtʊ tɛlɛnzɩ lɩzɩyʊ. Pɩtasɩɩna mbʊ, ɛkɛ sɔɔja sɔsɔ ɖɔɖɔ nɛ ajɛɛ taa wobu nɛ tɛtʊ kpɛlɛkʋʋ ɛyʊ. Ɛkɛ sawɩlaa takayɩsɩ tɔm mayʋ sɔsɔ nɔɔyʋ. Ɛnʋ lɩzana tɛtʋ ndʋ payaɣ-tʋ size Keebɛkɩ yɔ.
Ɖaakuɖe pombo

Ɖaakuɖe pombo kɛna tomnaɣ taa hayɩsʊ nabʊyʊ nɛ paamakɩ-kʊ lɛ, ɛyaa kagbaanzɩ kagbaanzɩ wɛɣna nɛ paba-ɖama nɛ ɛsɛ. Pesiki ɖaŋ naalɛ naalɛ paa hɔɔlʊʊ ŋgʊ lɛ nɛ paɖʊ ɩ-hɛkʊ taa caacibeɣa nakayɩ nɛ weyi ɛɖɔkʊ pombo yɔ, ɛñɩnɩɣʊ se ewona ɛɖʊzɩ ɛ-taabalʊ caacibeɣa ñɩŋga taa. Caacibeɣsɩ sɩ-tɔbɩŋ tɛɛ tʊlɩ hooo hooo. Kadaɣ ŋga kɔ-yɔɔ pamakɩ pombo ŋgʊ yɔ, kɩkɛɣna kadaɣ ŋga kɛwɛna kʊlɔmɩŋ naanza naalɛ naalɛ ɖam yɔɔ yɔ. 

Ɖaŋ weyi pesiki-i naalɛ kɛ mbʊ yɔ, ɩ-kʊyɩmɩŋ taa makɩɣna mɛtanaa ɛzɩ 3,05 yɔ. Piyele caacibeɣa walanzɩ taa wɛɣna santimɛtanaa 46 kɛ mbʊ yɔ. Paakalɩɣ kpaala ɛzɩ pakalʊ naŋgbanzɩ pombo ɖeɖe yɔ. Pehɛʊ cinzi nasɩyɛ nɛ ɛyʊ ɛwɛna sɩ-wayɩ nɛ ɛlɔ nɛ pʊɖʊ caacibeɣa taa kɔyɔ, pakalɩɣ kpaala naatozo. Ɛlɛ yee ɛwɛ ciŋga ŋga nɛ ka-taa kɔyɔ, kpaala naalɛ pakalʊ. 

Ɖɔɖɔ lɛ, hɔɔlʊ lɛɛkʊ taa ɛyʊ ɛyʊsa nɛ lɛɛkʊ lɔ pombo nɛ kɔsʊʊ kɔyɔ, kpaɣɖɛ kʊɖʊmɖɩyɛ kɛ pakalʊ. Hɔɔlʊ ŋgʊ kɩɖʊzʊ kpaala akɩlɩ ɖɔʊ yɔ, pɩlaba ŋgʊ wabɩna. Pamakʊ caacibeɣa taa pombo yɔ, nesi ɖeke pamakɩna. Pɔlɔʊ pombo  ɛlɛ maɖaa cɛyʊ pa-dɩ se pekpebi-kʊ nɛ weyi ekpaɣ-kʊ lɛ ɛcɛyʊ ɛ-tɩ se ɛɖʊ-kʊ caacibeɣa taa. Lɔyʊ ɛnʊ, ɛtapɩzɩ nɛ ɛɖʊzɩ-kʊ caacibeɣa taa kɔyɔ, pa-anɩ ɛñɩnɩʊ se ɛkpa-kʊ nɛ ɛɖʊzɩ yaa ɛɖɛna poliŋ nɛ pataaɖʊzɩ-ɩ.

James Naismith kɛna Amerika keteŋga taa ɛyʊ nɛ tomnaɣ taa kpegbeka hasɩyʊ. Ɛnʊ kɛŋna kacalaɣ-tʊ weyi ɛlɩza pombo kʊnɛ kɩmabʊ yɔ kɛ pɩnaɣ 1891 kɛ Masasusɛtɩ tɛtʊ taa. Pɩla mbʊ nɛ aleɣya anɛ aɖɛʊ nɛ ɛsɩnda pɩkɔɔ pɩsɩɩna pɩnaɣ 1932 nɛ palɩzɩ ŋgbɛyɛ nɖɩ ɖɩcɔŋna pombo kʊnɛ kɩ-aleɣya nɛ kɩ-paɣtʊ yɔɔ yɔ. Ŋgbɛyɛ nɖɩ payaɣ se FIBA nɛ pʊ-tɔbʊʊ se Ajɛya kpeekpe ɖakuɖe pombo maɖa kɩkpɛndʊ.
Fɛɛŋ naatozo pɔlɔndɔɔɔ ñɩŋgʊ

Fɛɛŋ naatozo pɔlɔndɔɔɔ ñɩŋgʊ kʊnɛ kɩwɛ Siini ɛjaɖɛ hɛkʊ taa. Kɩwɛ Yaŋzi Jiaŋ egeetiye taa. Papaɣzɩ-kʊ huyu ɖɛfɛɛɛ ɖefɛɛɛ kpaɣ pɩnaɣ 2006 pɩkɔɔ pɩsɩɩna pɩnaɣ 2009. Kɩ-ɖaɣlakɩŋ taa maɣna kilomɛtanaa 600 nɛ kɩ-walanzɩ taa wɛ mɛtanaa 185. Fɛɛŋ naatozo pɔlɔndɔɔɔ ñɩŋgʊ kʊnɛ, ŋgʊ kɩlɩna wɛnaʊ lɩm hoɖe nazɩyʊ kɛ keteŋga kpeekpe taa. Fɛɛŋ naatozo pɔlɔndɔɔɔ ñɩŋgʊ kɩwɛ Sandupiŋ tɛtʊ taa, Siini ɛjaɖɛ taa. Kɩwɛ Yaŋgzi pʊʊ sɔsɔʊ nɛ kɛtɛ kadaŋga cɔlɔ. 

Kiposina lɩm fɛɛʊ ŋgʊ payaɣ se Gezuba yɔ nɛ kilomɛtanaa ɛzɩ 38 yɔ. Tambaɣ ŋga pakpaɣ se pohuyuu fɛɛʊ kʊnɛ yɔ, pɩtɛkɛ sɔnɔ nɛ pɩtɛkɛ ɛyʊ kʊɖʊm. Kediizaɣ sɔsɔɣa nakɩyɩ ɖeɖe kɛ pekpeɣla samaɣ kɛ pɩnaɣ 1992 nɛ paanɩ etisi se pɩwɛ ɖeu. Papaɣzɩ tʊma kɛ pɩnaɣ 1994 nɛ pɩnaɣ 2000 lɛ, pɩkɛza Yaŋgzi Yanŋ pɔɔ nɛ fɛɛŋ naatozo pɔlɔndɔɔɔ ñɩŋgʊ kʊnɛ kɩkʊyaa ɛzɩ mɛtanaa 80 yɔ. Siŋŋŋ taa lɛ, fɛɛʊ naatozo pɔlɔndɔɔɔ ñɩŋgʊ kʊnɛ, kɩ-ɖaalakɩŋ taa maɣna mɛtanaa 2 335 nɛ kɩ-kʊyɩmɩŋ taa lɛ, mɛtanaa 85.
Feveku ñɩɣyʋʋ

Feveku ñɩɣyʋʋ kɛna ñɩɣʊ ŋgʊ poluba se pɩwazɩ laadiriki yɔ. Polubu-kʊ nɛ alɩwaatʊ ndʊ tɩ-taa kɩ-hɩɖɛ kɩla sɛʊ yɔ ndʊ lɛ pɩnzɩ mɩnɩŋ XVIII. Feveku ñɩɣyʋʋ kɛna ñɩɣyʊ yaa ñamɩyɛ nɖɩ  paɖʊ-ɖɩ mɩŋ ɛlɛ ɛlɩʊ nɛ awayɩ yɔ. Mɩŋ ɛnʊ ɛtɩzʊna lɩm nɛ pɩwasɩ kaaka kɛ kpomuu nakʊyʊ taa nɛ lɩm mbʊ pɩ-tɛ feveku maamaɣ pɩsʊʊna ɖoŋ weyi ɛpɩsʊʊ ɖoŋ yɔ. 

Feveku ñɩɣyʋʋ kʊnɛ ŋgʊ kɛŋna kacalaɣ ñɩɣyʊ ŋgʊ ñɩnɩyaa lɛɣ naʊ pakɩlɩ-kʊ kpasɩnaʊ camɩyɛ yɔ se kɩpɩzʊ kɩha ɖoŋ weyi palakɩna feveku yɔ. Alɩwaatʊ ndʊ ñɩɩtʊ sɔɔsɔɔ ñɩnʊ sɔsɔm kɛɖɛwaɣna ɛsɩnda kpem kɛ pɩnzɩ mɩnɩŋ XIX taa, ñɩɣyʊ kʊnɛ kɩɩpazaa kʊtʊ mɩyɛ sɔsɔyɛ kɛ ñɩɩtʊ sɔɔsɔɔ ñɩnʊ sɔsɔm ɛsɩnda ɖɛʊ alɩwaatʊ. 

Feveku ñʊɣyʊ kʊnɛ kɩfɛyɩ ɛzɩ lɩm ñahaɣʊ ɖoŋ weyɩ yaa pɔsɩ nɛ heelim ɖoŋ. Mbʊ pʊyɔɔ yɔ lɩm, pɔsɩ nɛ heelim ɛlɛ, pʊpɔzʊ se powona ñɩɣyʊ nɛ pasɩɩ ɖoli kʊɖʊm. Ɖeɖe nɛ sɔnɔ pɩnzɩ mɩnɩŋ XX taa pɔsɔza feveku ñɩɣyʊ kʊnɛ kʊ-yɔɔ kɛ kpela wena acɔʊ nɛ ahaɣ feveku yɔ nɛ nazɩyʊ ñamɩyɛ pɩna ɖɔɖɔ ñɩmɩyɛ nɖɩ ɖɩ-taa maɣmaɣ kɛ mɩŋ fevekʊ cakɩ yɔ. Ñɩɩtʊ ndʊ pɔsɔza feveku ñɩɣyʊ kʊnɛ kɩ-yɔɔ yɔ, ɩtɩŋgaɩlakɩ nɛ fevekʊ ɖoŋ tasʊ kpaʊ ɖoŋ nɛ ɛɖɛʊna ɛsɩntaa.
Fiodor Dostoïevski

Fiodor Mikhaïlovitch Dostoïevski kɛ Ruusi tʋ. Palʋla-ɩ kamɩŋ fenaɣ kɩyakʋ niidozo (30) n̄ɩŋgʋ wiye, pɩnaɣ 1821 n̄ɩŋga taa. Mɔsɩkʋʋ tɛtʋ taa ɛsɩba kamɩŋ fenaɣ kɩyakʋ fenaɣ kɩyakʋ nɛɛlɛ nɛ lutozo (28) ñɩŋgʋ wiye, pɩnaɣ 1881 taa Saint-Petersbourg tɛtʋ taa. Pʋ-tɔbʋʋ se ɛsɩba ɛ-pɩnzɩ nɩɩnʋwa nɛ hiu (60) ñɩnga taa. Fyodor Dostoyevsky laba tʋmɩyɛ yɔ, peeɖe payaɣ se Petɛsburgii kiɖeɖeu tɛtʋ taa.

Fiodor Mikhaïlovitch Dostoïevski kɛ takayasɩ mayʋ sɔsɔ siŋŋ nɔɔyʋ. Ɛkɛ ɖɔɖɔ ñʊʊtaa lɔŋsɩnɖɛ kpɛlɛkɩyʊ sɔsɔ nɔɔyʋ ɖɔɖɔ. Ɛ-takayɩsɩ ɖukina pɩdɩɩfɛyɩ takayɩsɩ mayaa sɔsaa lalaa nɛ ñʊʊtaa lɔŋsɩnɖɛ kpɛlɛkɩyʊ sɔsɔ sakɩkɩyɛ tuɖe ajɛya taa. Ɛ-takayɩsɩ yeba nɛ pɩlɛɣzɩ maɣzɩm sɔsɔm ndɩ ndɩ hɔɔlɩŋ nɛ lona ndɩ ndɩ taa. 

Fiodor Mikhaïlovitch Dostoïevski tɔɔ kʋn̄ɔŋ siŋŋ ɛ-pɩcatʋ taa. Ɛpaɣla ɛlɛ ɛsʊʊ sɔɔjɛɛtʊ. Pɔkɔɔ pakpa-ɩ paɖʋ salaka agoza fenaɣ taa, pɩnaɣ 1849 ñɩŋga taa. Mbʊ pʊyɔɔ yɔ, ɛɛwɛ politiki ŋgbɛyɛ nɖɩ ɖɩñɩnaɣ pɛ-ɛjaɖɛ ɛsɩnda wobunaʊ yɔ ɖɩ-taa. Pɩɩwɛɛ se pakaɣ-ɩ kʋʋ, ɛlɛ, pɔkɔɔ peyebi-i. Pɩwayɩ lɛ, ɛpɩsɩ sɔɔjanaa pɩlɩʋ taa tʋmlaɖʋ sɔsɔ nɔɔyʋ. Sɔɔjanaa pɩlɩʋ taa tʋmɩyɛ nɖɩɩ eyeba nɛ ɛpɩsɩ takayasɩ mayʋ. 

Fiodor Mikhaïlovitch Dostoïevski kɛ naalɛ pɩɣa ɛ-caa cɔlɔ. Payaɣ ɛ-caa se Mikhaïl Andréiévitch Dostoïevski. Ɛ-caa ɛnʋ, ɛkɛ sɔɔjanaa fɛɖʋ sɔsɔ Mɔskʋʋ tɛtʋ taa. Fiodor Mikhaïlovitch Dostoïevski ɖoo payaɣ size Maria Fiodorovna Netchaïev. Esɔsɛya mba mba payaɣ-wɛ se Maacɔwaa yaa menze man-ɖaɣwaa nɛ payaɣ peeɖe se Alexander Neyiskii yɔ, peeɖe pepima-ɩ.
Fiyoolɔɔ

Fiyoolɔɣ kɛna mʊsɩ labʊ wonu kɩmabʋʋ. Palaba-kʋ nɛ nimasi n̄ɩʋ n̄ɩʋ nɛ sɩkpɩtina ɖama ɖɔɖɔ camɩyɛ. Kʋ-yɔ nɛ wondu 71, tɩ-wɛ ɖasɩ tɩyɛ. Pɛkpɛnda wondu ndʊ nɛ ɖama. Wonuu fiyoolɔɣ kʋnɛ kɩ-wɛna nimasi nanaaza, nɛ hɛkʋʋ nɛ hɛkʋʋ lɛ pila kagbaanzɩ. Nimasi sɩnɛ yɔ, sɩ-yɔɔ kɛ fiyoolɔɣ tʋ yaa maɖʋʋ kpɩtʋʋna nɛ e-nee yaa. Ɛ-kpɩtʋʋ nɛ eyeki mbʋ lɛ, kɛ wilitu yaa tilitu lɩʋ.

Mʊsɩ labʊ wonu mabʋʋ kpɛlɛkʋ ɖeɖe yaa cɔlʋtʋ ɖeɖe ɛzɩ katɔr(quatot) nimasi n̄ɩŋgʋ ɖeɖe yaa mʋsɩ tɩnaa ɖɩjaɣyɛ sɛmfoniiki hɔlʋʋ taa lɛ, fiyoolɔɣ mʊsɩ labʊ wonu wonuu kʋnɛ kɩ-kɛna kɩklɩ kɛʋ cikpeluu yɔ. 
Kɩ-tɛ witu yaa sɛʊ polindaa kɩlɩna wɛʋ ɖɔɖɔ wilitu taa yaa tilitu hɔlʋʋ taa fɩɩnɩnɩ ɛ-hɔʋʋ taa. Kɩ-na alɩto pɔ-hɔʋʋ kɛ kʋɖʋmʋʋ. Panɛ pa-taa peɖe ɖɔɖɔ pʋtɔbʋ pɔ-hɔʋʋ ɖɔɖɔ taa mba kɛlɛ fiyoolɔnsɩyɛɛlɛ nɛ kɔntrebassɩ. Palɩza mʊsɩ labʊ wonu wonuu kɩmabʋʋ kʋnɛ kɛ kpaɖʋ 16 taa kɛnɛ. Ɖɩtɩlɩ kpakpa size wonuu kʋnɛ kɩcaŋga kʋtɔyɩ ɛjaɖɛ yɔɔ lɔŋ kpem.

Fiyoolɔɣ wonuu mʊsɩ labʊ wonu n̄ɩŋgʋ kʋnɛ, kɩ-paza kʋwɛ fefeɖe kɛ mʊsɩ labʊ wonu kʋcɔlʋʋ wɩsɩ ɖɩɖʋyɛ kiŋ hɔlʋʋ taa. Soo lɩzɩyɩyaa sʋsaa sakɩyɛ maɣ tɔm coɣ kɛ wonuu fiyoolɔɣ ŋgʋ kɩ-yɔ (concertos yɔ, nɛ mʊsɩ labʊ wonu kuduyuu tɛ n̄ɩŋgʋ yɔ, nɛ pɩtasɩna sɛmfoniki hɔlaɣ yɔ ɖɔɖɔ). Pamakaɣ pamaɣma kɛ(Vivaldi, nɛ Bach, nɛ Mozart ɖɔɖɔ). Fiyoolɔɣ maɖaa nabɛyɛ mba paawɛ kpaɖʋ 19 taa yɔ, pa-hɩlaɣ ka-wilaɣ yaa kaɣsɛna kedeŋa kpeekpe siŋŋ. Pɩlɩna po-soo tɩlɩtʋ mabʋ yɔ. Pa-taa nɔɔyʋ hɩɖɛ kɛlɛ Paganini.
Fiyoolɔnsɛɛlɩ

Fiyoolɔnsɛɛlɩ kɛna mʊsɩ labʊ wonu kɩmabʋʋ. Wonuu kʋnɛ yɔ, palaba-kʋ nɛ nima kɛnɛ. Nɛ nima anɛyɔ, añɔtɩna ɖama nɛ asɛyʋʋ na ɖama nɛ ɖaʊ nakʊyʊ lakɩna nɛ nima anɛyɔ añamasʋʋ nɛ wiluu nakʊyʊ lɩʊ. Ɖaʊ ŋgʊ, kɩ-yɔɔ wɛ ɛzɩ saɣ kela ñɩŋga yɔ. mʊsɩ labʊ wonu kɩmabʋʋ  kʊnɛ kɩwɛ nimasi cɩmɩŋ hɔʊ taa. Hɔʋʋ ŋgʋ kɩ-taa ɖɔɖɔ kɛ mʊsɩ labʊ kɩmabʋtʊ tʊnɛ tɩwɛɛ: hayuu nɛ hadɛ ŋgʋ nɛ ŋgʋ ɖɔɖɔ kɩkɩla mbʊ paɣlʊ yɔ. 

Fiyoolɔnsɛɛlɩ  cakɩ kpelaɣ taa pɩcɔ nɛ ɛmapɩ-kʋ. Ɛkpɛkʊ-kʋ nɛ nɛ ɛ-tala nɛ pɩcɔ ɛpaazɩɣ-kʋ mabʋ. Mʊsɩ labʊ wonu kɩmabʋʋ kʊnɛ kɩwɛna liŋ litoozo nɛ ɩnʊʊ yɔ: Do Re Mi Fa Sol La Si Do. Fiyoolɔnsɛɛlɩ  mʊsɩ labʊ wonu kɩmabʋʋ kʊnɛz kɩwɛna ɖɔɖɔ witu ɛzɩ hiu nɛ naalɛ yɔ.  

Mʊsɩ labʊ wonu kɩmabʋʋ kɩwɛ ɖɔɖɔ mʊsɩ labʊ wondu kɩmabʋtʋ ndʊ tɩkɩlʊ wiu yɔ tɩ-taa. Kɩ-tɛɛ wilitu yaa tilitu kpaɣ pɩtalɩ ɛzɩ 65 Hz pɩsɩdina 1000 Hz  yɔ yaa pɩpɩzɩɣ pɩtalɩ ɖɔɖɔ ɛzɩ 2000 Hz kɛ mbʊ yɔ yee pɩpazaanɛ pɩha maɖʋ camɩyɛ kɔyɔ. Mʊsɩ labʊ wonu kɩmabʋʋ fiyoolɔnsɛɛlɩ kʊnɛ kɩlɩna n̄ɔtɩnaʋ wondu teyaa kpam. Tɛyʋʋ taa siŋŋ lɛ, fiyoolɔnsɛɛlɩ lakɩna ɖonɖoŋ kɛ fa liu.
Francis Drake

Francis Drake kɛ Aŋgɩlɩtɛɛrɩ ɛjaɖɛ taa ɛyʊ. Palʋla-ɩ pɩnaɣ 1540 ñɩŋga taa mbʋ yɔ. Palʋla-ɩ Tavistɔki tɛtʋ taa nɛ ɛsɩ  kɔlaɣ fenaɣ kɩyakʋ nɛɛlɛ ñɩŋgʋ wiye, pɩnaɣ 1596 ñɩnga taa. Francis Drake ɛnɛ, ɛkɛ hɔzɩŋ nɛ mɛlɛnaa sayʋ sɔsɔ nɔɔyʋ. Ɛkɛ ɖɔɖɔ, ajɛya ndɩ ndɩ taa cɔyʋ sɔsɔ nɔɔyʋ siŋŋ nɛ ewokina ɛsɩyɛ egbena ajɛya ndɩ ndɩ taa. 

Francis Drake lʋba siŋŋ se kedeŋga kpeekpe yɔɔ ajɛya ɛlɩɩ a-yomiye taa nɛ paa ɛjaɖɛ nɖɩ lɛ, ɖɩwɛɛ ɖɩ-tɩ yɔɔ. Ɛkɛ ɖɔɖɔ politiki laɖʋ nɛ manzʊ malɩ ɛyʊ sɔsɔ ɛ-ɛjaɖɛ taa. Ɛcɔ tɛtʋ ilemiye nɛ mɛlɛ pɩnzɩ 1577 nɛ 1580 ñɩnzɩ taa. Francis Drake caa kɛkɛ wiyaʋ nɛ e-ɖoo ñɛkɛ abiɖe nɛ payaɣ-ɩ se. Mary Mylwaye. Payaɣ ɛ-halʊ se Elizabeth Sydenham. Anɩza kʋdɔŋ kpana Francis Drake nɛ ɛsɩbɩna-kʋ kɔlaɣ fenaɣ taa pɩnaɣ 1596.
Francisco da Goya

Francisco José de Goya Lucientes yaa Francisco de Goya kɛ Ɛsɩpaañɩ ɛjaɖɛ taa tʋ. Palʊla-ɩ kɛ lakɩŋ fenaɣ kɩyakʊ 30 ŋgʊ wiye pɩnaɣ 1746 kɛ Fuyandetodosi egeetiye taa kɛ Ɛsɩpaañɩ kewiyaɣ taa. Fuyandetodosi egeetiye ɖɩnɛ, ɖɩñɔtɩna tɛtʋ ndʋ payaɣ size Saragosi yɔ kpam. 

Francisco de Goya tʊma ɖɔ kamaɣ fɛyɩ: ɛkɛ anjaʋnaa nɛ sɩʊkpelasɩ lɩzɩyʋʋ sɔsɔ nɔɔyʋ. Ɛkɛ ɖɔɖɔ tɔlɩm tayʋ sɔsɔ nɔɔyʋ. Ɛkɛ saayʊ nɛ ɛlakɩ ɖɔɖɔ kafɩnta tʋmɩyɛ. Ɛ-kʊkʊyɩmɩŋ nɛ ɛkpɛlɛkɩtʋ tɩŋgɛ payɩ kɛ mbʊ yɔ, ɛ-haɖaa taa ɖenɖe paalʋla-ɩ yɔ peeɖe ɛcaɣ. Piyele Maadiriidi nɛ Itaalii lona taa kɛ ɛkɩla ɛ-tʊma labʊ. 

Ɛ-halʋ ɖalʋ, Francisco Bayeu kaakɛna Ɛsɩpaan̄ɩ ɛjaɖɛ taa anjaʋnaa lɩzɩyʋ nɛ tɔlɩm tayʋ nɛ ɛlɛ ɖʊna-ɩ nesi ɛ-tʊma taa. Ɛ-wilɩyaa kɔyɔ José Luzán nɛ Francisco Bayeu. Piyele mba pacʊɖa-ɩ pa-tʊma labʊ taa nɛ pɩha-ɩ hʊnʊm yɔ, pa-taa kɔyɔ: Diego Velázquez, Rembrandt, Giambattista Tiepolo, Jacopo Amigoni, Raphaël Mengs nɛ Bartolomé Esteban Murillo.  

Payaɣ Fransisco de Goya caa se José Benito de Goya y Franque, e-ɖoo kɔyɔ Gracia de Lucientes y Salvador nɛ piyele ɛ-tɛ asɛyʊ kɛlɛ Josefa Bayeu. Pɛwɛna pɩɣa kʊyʊmaɣ nɛ ŋga lɛ Francisco Javier Goya Bayeu. Ɛsɩba ɖomaɣ fenaɣ kɩyakʊ 16 ñɩŋgʋ wiye, pɩnaɣ 1828. Ɛsɩba Bordeaux tɛtʋ taa, Fransɩ ɛjaɖɛ taa.
François Hollande

François Hollande kɛ Fransɩ tʋ. Palʋla-ɩ kɩyɛɛna fenaɣ kɩyakʋ12 ñɩŋgʋ wiye, pɩnaɣ 1954 ñɩŋga taa. Ruwaŋ tɛtʋ taa nɛ tɩwɛ lɩm pɔɔ ŋga payaɣ se Sɛɛnɩ yɔ kɔ-cɔlɔ kpam Fransɩ ɛjaɖɛ taa. François Hollande hɩɖɛ kɩsɛzɛɛ  kɔyɔ Gérard Georges Nicolae. Ɛlakɩ tʋmɩyɛ Fransɩ ɛjaɖɛ kewiyaɣ taa.  

Ɛɛkɛ Fransɩ ɛjaɖɛ taa kewiyaɣ ñʊʊtʊ nɛ pɔtɔ caca se palɩzɩ pɛ-ɛjaɖɛ ñʊʊtʊ ɛnʊ pɔñɔya nɛ palɩzɩ-ɩ kpaɣna agoza fenaɣ 15 pɩnaɣ 2012 nɛ agoza fenaɣ 1 pɩnaɣ 2017 lɛ, ɛ-tɛ alɩwaatʊ tɛ. François Hollande lɛɣzɩna Nicolas Sarkozy. Ɛwayɩ yɔ Emmanuel Macron ñakpaɣa. François Hollande kɛkɛ Fransɩ ɛjaɖɛ taa tɔm hʋyʋʋ sɔsɔ nɔɔyʋ.

François Hollande tʋlɩ Fransɩ ɛjaɖɛ taa politiki ŋgbɛyɛ naɖɩyɛ. Ɛɛkɛna ɖɩ-takayaɣ taa mayʋ kɩpɩnʊ. Payaɣ ɛ-tɛ politiki ŋgbɛyɛ nɖɩ se samaɣ ñɩm lɩmaɣzɩyɛ yɔɔ kandɩyʋʋ. Pɩɩkɛ pɩnzɩ 1997 nɛ 2008 ñɩnzɩ taa. François Hallande kɛkɛ ɖɔɖɔ Tuli kooka ñʋʋdʋ, kpaɣ pɩnaɣ 2001 nɛ pɩkɔɔ pɩsɩɩna pɩnaɣ 2008 ñɩŋga taa. 

Ɛɛkɛ Fransɩ ɛjaɖɛ taa paɣtʋ lɩzɩyaa taa tʋ nɔɔyʊ. Ɛɛkɛ ɖɔɖɔ koɖɛzɩ kooka yɔɔ cɩnɩyaa tɛ lɔŋ pasɩyʋ kɔɔnɔɔ tʋ. Nicolas Sarkozy, weyi ɛɛkɛ Fransɩ ɛjaɖɛ n̄ʋʋdʋ kɩbɩnʋ yɔ, ɛnʋʋ François Hollande lɛɣzɩ kpelaɣ yɔɔ agoza fenaɣ kɩyakʋ hiu nɛ naalɛ (12) n̄ɩŋgʋ wiye, pɩnaɣ 2012 n̄ɩŋga taa.
Frank Wright

Palʊla Frank Lloyd Wright kɛ mɩsɩkʊm fenaɣ litoozo wiye pɩnaɣ 1867 kɛ Ricilandɩ taa, Amerika tɛtʊ taa. Ɛsɩba ɖomaɣ fenaɣ kɩyakʊ nakʊ pɩnaɣ 1959 kɛ Foniksɩ tɛtʊ taa, Ariizonaa egeetiye taa ɛɛwɛna pɩnzɩ 91. Ɛɛwɛna halaa naatozo: Catherine Tobin (1889–1922) Maude Noel (1923–1927) nɛ Olga Lazovich Milanoff. E-piya mba pasɩma yɔ pɛwɛ naalɛ: Lloyd Wright nɛ John Lloyd Wright. 

Frank Lloyd Wright lɩza tambasɩ ɛzɩ mɩnɩŋ nɩnza (400) yɔ nɛ palabɩna sɩtɩŋga tʊmɩyɛ. A-taa kɔyɔ: keɖewa ɖɩcasɩyɛ ɖeɖe, tʊma sɔsɔna ɖɩkpɛndɩyɛ, tilima ɖɩsʊyɛ maʊ, agɔma ɖɩsɩ, cɔɔcɩnaa kuduyiŋ maʊ, ɖɩcazɩyɛ lona. Mbʊ pɩkɩla ɛ-hɩɖɛ kpazʊʊ ɛsɔtaa yɔ, mbʊ lɛ ɖɩsɩ nzɩ ɛlɩza lɩmaza nɛ pama-sɩ maʊ nabʊyʊ nɛ pɩwɛɛ ɖeu yɔ. 

Kuduyiŋ maʊ kpalaahusi lʊʊ tɔm taa lɛ, ɛ-wayɩ fɛyɩ. Mbʊ yebina pɩnaɣ 1991 taa, Amerika keteŋga taa kpalahasi lʊya ŋgbɛyɛ ha-ɩ nimiye nɛ palɩçzɩ-ɩ se ɛnʊ kɛŋna kacalaɣ-tʊ pe-keteŋga taa kpaɣ ɖooo caanaʊ nɛ pɩsɩɩna mbʊ. Payaɣ ɛ-caa se William Carey Wright (1825-1904) nɛ e-ɖoo kɔyɔ Anna Lloyd Jones (1839-1923). Ɛ-hɩɖɛ kaakɛ Frank Lincoln Wright. Ɛ-ñɩma ya-ɖama ɛlɛ, pɩnaɣ 1885 ɛlɛɣzɩ ɛ-hɩɖɛ Lincoln nɛ Lloyd se ɛɖʊna e-ɖoo kɛ hɩɖɛ.
Franz Kafka

Palʊla Frank Kafka nɛ hasɩyaɖɛ fenaɣ kɩyakʊ naatozo ŋgʊ wiye pɩnaɣ 1883 kɛ Praagɩ tɛtʊ taa, Powɛmɩ ɛjaɖɛ taa. Ɛsɩ mɩsɩkʊm fenaɣ kɩyakʊ naatozo wiye pɩnaɣ 1924 kɛ Kiyɛliŋ tɛtʊ taa, Otirisi ɛjaɖɛ taa ɛɛwɛna pɩnzɩ 40. Ɛ-tʊmɩyɛ siŋŋ kɛlɛ takayɩsɩ kɩkalasɩ maʊ nɛ asɛɣla tɔm kɛdʊʊ nɛ caama kʊnʊŋ taa kɛ ɛmana-sɩ. Ɛwɛ pɩnzɩ mɩnɩŋ XX taa mba pakɩlɩ takayɩsɩ kɩkalasɩ maʊ yɔ. Takayɩsɩ nzɩ pakɩla-ɩ sɩmnaʊ yɔ, sɩ-taa kɔyɔ: *Tɔm Hʊʊ* (1925), *Ñɩm tɩna Ɖaɣ* (1926), *Tomnaɣ Lɛɛzʊʊ* [1915) nɛ *Salaka tɩna ñʊŋ yɔɔ caɣʊ* (1919).
Franz Schubert

Franz Schubert kɛ Otirisi ɛjaɖɛ taa tʋ. Palʋla-ɩ kɔlaɣ fenaɣ taa kɩyakʋ 31 ñɩŋgʋ wiye pɩnaɣ 1797 ñɩŋga taa. Tɛtʋ nɖʋ payaɣ-tʋ size Lisitantalɩ yɔ tɩ-taa palʋla-ɩ Otirisi ɛjaɖɛ taa peeɖe. Franz Schubert kɛ wendu lɩzɩyʋ nɛ soo yaa cɩmʊʊ maɖʊ sɔsɔ nɔyʋʋ siŋŋ ɛ-ɛjaɖɛ taa. Schubert ɛnɛ, ɛkɛ ɖɔɖɔ, cɩmɩŋ mabʊ wɩlɩyʋ weyi paakpɛzɩɣna-ɩ kaʋ yɔ. Ɛ-caana cɔlɔ lɛ, ɛkɛ pɩɣa hiu nɛ naalɛ n̄ɩŋga ɛ-hɔʋ taa. 

Schubert kɛŋna pɩɣa 12 ŋga kɛ pɩya 14 taa. Sɩ-tɩŋga payɩ kɛ mbʊ yɔ sɩsɩba sɩdakpadayɩ ɛlɛ 5 ɖeke kpadayɩna. Payaɣ ɛ-caa se Franz Theodor Florian Schubert (1763-1830), ɛkɛ wɩlɩyʊ nɛ ɛlɛ ɖana-ɩ  kpɛlɛkʊ cacalaɣ taa kɛ  mʊsɩ labʊ wonu kɩmabʋʋ ŋgʊ payaɣ se fiyolɔŋ yɔ. Piyele ɛ-ɖalʊ Ignaz ñɛkpɛlɛkɩ-ɩ mʊsɩ labʊ wondu kɩmabɩtʋ ndɩ ndɩ nɛ pɩ-taa kɔyɔ piyano yɔ. Schubert sɩkaɣ pɩnzɩ 31 taa kɛ mbʊ yɔ, ɛmaba cɩmɩŋ 1 009, ɛlɛ ɛ-sɩm wayɩ kɛ palɩza cɩmɩŋ sakɩyɛ nɛ samaɣ nɩɩ.
Frédéric Chopin

Frédéric François Chopin kɛna soo luɖu nɛ wendu luɖu sɔsɔ nɔɔyʋ. Ɛkɛ ɖɔɖɔ piyano maɖʋ sɔsɔ siŋŋ. Ɛ-piyaanoo mabʋ wɛ camɩyɛ kpem welesuu taa. E-liɖe lɩna Fransɩ nɛ Pɔlɔɔñɩ pa-ajɛɛ taa.  

Palʊla Frédéric François Chopin kɛ  Lakɩŋ fenaɣ kacalaɣ wiye, pɩnaɣ 1810 kɛ Farsoovii tɛtʊ taa, Polɔñ ɛjaɖɛ taa. Ɛkɛ cɩmɩŋ, keɣsi nɛ wendu luɖu sɔsɔ nɔɔyʋ. Ɛkɛ  ɖɔɖɔ piyano nɛ soo ndɩ ndɩ  maɖʋ sɔsɔ siŋŋ. E-liɖe lɩna Fransɩ nɛ Pɔlɔɔñɩ pa-ajɛɛ taa. Ɛ-wɩlɩyaa sɔsa kɔyɔ: Václav Würfel nɛ Józef Elsner piyele e-sukuli piya taa kɔyɔ:  Georges Mathias, Karol Mikuli nɛ Thomas Tellefsen. 

Payaɣ ɛ-caa se Nicolas Chopin nɛ e-ɖoo kɔyɔ Justyna Krzyzanowska. Ɛ-kɔɔ kɔyɔ Ludwika Jędrzejewicz.  Ɛtɛma ɛ-cɩmɩŋ nɛ e-piyano kpɛlɛkʊ ɛlɛ, ewolo Fransɩ ɛjaɖɛ. Peeɖe ɛkada ŋgbɛndʊ nɔɔyʊ, George Sand nɛ ɛna-ɩ pɛwɛ pɩnzɩ nakʊ. Pɩnzɩ mɩnɩŋ XIX taa ɛwɛ cɩmɩŋ maɖa nɛ wendu teya mba pakɩlʊ cɩmɩŋ weyi ɛkɩlʊ ɛyaa seɣtu yɔ pa-taa. Halɩ nɛ sɔnɔ ɖɔɖɔ mbʊ yɔ, e-wendu ɖɩɩna ɛyaa yɔɔ kʊyɩnaʊ hele hele. Ɛsɩba pɩnaɣ 1849  taa kɛ Paarii, Fransɩ ɛjaɖɛ taa.
Friedrich Nietzsche

Friedrich Wilhelm Nietzsche kɛ Caama ɛjaɖɛ tʋ. Ɛkɛ tʋma sakɩyɛ kpɛlɛkɩyʋ Caama ɛjaɖɛ: ɛma takayaɣsɩ sakɩyɛ, keɣsi nɛ cɩmɩŋ maɖʋ ɛlɛ mbʊ pakɩlɩna-ɩ sɩmnaʊ yɔ mbʊ lɛ ɛ-lɔnzɩnɖɛ kpɛlɛkɩtʊ. Palʋla-ɩ aloma fenaɣ taa kɩyakʋ hiu nɛ kagbanzɩ (15) n̄ɩŋgʋ wiye pɩnaɣ 1844. Röcken tɛtʋ taa palʋla-ɩ nɛ ɛsɩ kɩyɛɛna fenaɣ kɩyakʋ 25  wiye pɩnaɣ 1900 Fɩyɛɛnɩ tɛtʋ taa ɛsɩba.

Ɛ-lɔnzɩnɖɛ kpɛlɛkʊ taa lɛ, ɛ-lɩmaza sɔsɔna nayɩ taa kɔyɔ: camɩyɛ laɣsɩ kpɛlɛkɩtʊ, kristu wayɩ tɩŋgʊ tɔm, ɛsɩnda wobu tɔm, pɩvɛyɩ takʊʊ tɔm, tisuuvɛyɩ lɩmaɣza nɛ kajʊka kpɛlɛkʊʊ. Piyele mbʊ pɩwɛɛ se pɔɖɔkɩ sɔsɔm mbʊ pɩ-taa yɔ mbʊ kɛlɛ se ɛyʊ sɔɔla se ɛwɛɛna ɖoŋ pa anɩ ɛlɛ ɛ-yɔɔ, ɛñɩnʊ se ɛna nɛ ɛtɩlɩ mbʊ pɩkɩla ɛ-ɛyʊtʊ maɣmaɣ yɔ, kpaagba kpem tɔbʊʊ suwe, cejewiye kpɛlɛkʊʊ, pɩvɛyɩ takʊʊ tɔm nɛ tisuuvɛyɩ lɩmaɣza pɔ-yɔɔ tɔm kpɛlɛkʊʊ, mbʊ ɛyʊ naɣ nɛ ɛ-ɛsɛ yɔ ɛzɩma ɛlɩzʊ pʊ-tɔbʊʊ nɛ camɩyɛ laɣsɩ kpɛlɛkɩtʊ tɔm kɛ we.

Lɔnzɩnɖɛ kpɛlɛkɩya mba ɛna yaa ɛkalɩ pa-takayɩsɩ nɛ pɩkɛdɩna-ɩ nɛ ɛpaɣzɩ-wɛɛ tɩɩzɩnaʊ yɔ, pa-taa kɔyɔ: Burckhardt, Chamfort, Charles Darwin, Diogène, Démocrite, Emerson, Epicure, Eschyle, Goethe, Héraclite, Kant, Pyrrhon, Montaigne, Rée, Rousseau, Schopenhauer, Spinoza, Stifter, Thucydide, Richard Wagner.

Piyele ɛmaɣmaɣ, mba pakalɩ ɛ-takayɩsɩ yaa pɔcɔna ɛ-wɛtʊ nɛ pɩlabɩ-wɛ ɖeu nɛ pɔɖɔŋ ɛ-ɖɔnɛ yaa pamaɣzʊ ɛ-maɣzɩm yɔ, pɔɖɔɔ nɛ pataa kɔyɔ: Adorno, Bachelard, Baudrillard, Bataille, Blanchot, Broch, Albert Camus, Cioran, Derrida, Deleuze, Foucault, Freud, Khalil Gibran, Gide, Granier, Heidegger, Ibsen, Jaspers, Jung, Hesse, Kafka, Kofman, Kundera, Musil, Mann, Rand, Jean-Paul Sartre, Scheler, Sloterdijk, Strauss, Strindberg, Weber.
Gabriel García Márquez

Palʋla Gabriel García Márquez kɛ lakɩŋ fenaɣ kɩyakʋ 6 wiye pɩnaɣ 1927 ñɩŋga taa kɛ Arakataka tɛtʊ taa, kolombii ɛjaɖɛ taa. Mɛkɩsiki tɛtʊ taa ɛsɩba ɖomaɣ fenaɣ 17 wiye pɩnaɣ 2014, ɛɛwɛna pinzɩ 87. Ɛ-pɩcatʋ taa ɛɛkɛ pɩɣa ŋga kɛwɛ lɛɣtʋ siŋŋ yɔ. Ɛ-hɩɖɛ maɣmaɣ kɛlɛ Gabriel José de la Concordia García Márquez.

Ɛ-tʊma kacalaɣ ñɩna kɔyɔ: takayɩsɩ kɩkalasɩ maʊ nɛ kataɣzasɩ tɔm maʊ pɩnɛ eseɣɖe tɔm heyu. Ɛkɛ ɖɔɖɔ politiki sazɩyʊ-tʊ sɔsɔ nɔɔyʊ. Pɩnaɣ 1982 taa kɛ paha-ɩ wɛɛ naayɛ taa takayɩ lɔnsɩnɖɛ  nɛ sɩmaʊ samtʊ nimiye. Ɛ-ɛjaɖɛ taa, pɩkɩlina Amerika nɛ haɖe kiŋ payaɣ-ɩ yem se Gabo nɛ pɩnzɩ XX taa ɛwɛ takayɩsɩ lɔnsɩnɖa mba pa-hɩla kɩla sɛʊ nɛ mba pakɩla-wɛ sɔɔlʊ yɔ pa-taa. Asɣla takayɩsɩ maya kɛtɩɣna-ɩ nɛ François Rabelais, Miguel de Cervantes yaa ɛzɩ Victor Hugo yɔ, pɩlɩɩna matʊ nɖʊ ɛmaɣ yɔ tɩ-yɔɔ.  

kɛŋna kacalaɣ pɩɣa kɛ pɩya 11 taa. Ɛ-caa kɛ payaɣ se Gabriel Eligio García (1901-1984) nɛ e-ɖoo kɔyɔ Luisa Santiaga Márquez Iguarán (1905-2002). Palʊla-ɩ lɛ, tɛʊ nɛ heelim nabʊyʊ kɛwɛɛ nɛ pɔhɔkɩ ɛ-sɔndʊ nɛ ɛmaɣmaɣ e-pondone nɛ powona-ɩ fɛɖaatɛ. Mbʊ yebina nɛ ɛwɛɛna kkudoŋ nakʊyʊ: ɛtɔsɔɔlɩ se ɛwɛɛ eɖeke yaa cɩkpɛndʊ taa. Palʊla-ɩ pɩtɛ wɛtʊ taa mbʊ lɛ, ɛ-caa weyiu ɛɛkɛ polindaa takayɩsɩ manayʊ yɔ, ɛtɩ yebu ɛ-tʊmɩyɛ nɖɩ nɛ ɛpɩsɩ ɖakʊta taa kɔ pɛdɩyʊ. 

Kɔlaɣ fenaɣ taa kɛ pɩnaɣ 1929 ɛ-caa nɛ e-ɖoo pɛɖɛParankiya tɛtʊ taa pɩyele Gabriel nɛ ɛ-cɔzɔnaa kɛ Arakatara peeɖe. Mba pɔdɔka-ɩ nɛ ɛpaɣlɩ yɔ, mba lɛ:  Doña Tranquilina Iguarán Cotes de Márquez (1863-1947) nɛ sɔɔja sɔsɔ kolonɛɛlɩ Nicolás Ricardo Márquez Mejía (1864-1937). Layʊ sɔsɔ weyi payaɣ-ɩ se Angarita yɔ, ɛnʊ ɛsɔna-ɩ ɛsɔ tɛ lɩm lakɩŋ fenaɣ kɩyakʊ 27 wiye pɩnaɣ 1930 kɛ Arakata ɛsɔ kpaaŋ taa.
Genghis Khan

Ɛyʊ ɛɛsɩŋ camɩyɛ pɩnaɣ ŋga palʊla-ɩ yɔ, ɛlɛ nabayɛ tɔŋ se palʊla-ɩ pɩnaɣ 1155 lalaa se pɩnaɣ 1162 kɛ Kentii pʊŋ taa, Moŋgolii ɛjaɖɛ taa. Ɛsɩba kɩyɛɛna fenaɣ taa kɛ pɩnaɣ 1227 kɛ Siyani de Kiŋsuwi tɛtʊ taa, Moŋgoli ɛjaɖɛ taa; ɛɛwɛna pɩnzɩ 65 yaa 72. Payaɣ ɛ-caa se Yesügei nɛ e-ɖoo kɔyɔ Hö'elün Börte. Pɛkpɛndɩ piya kagbaanzɩ pa-caa cɔlɔ.

Ɛ-sɩm wayɩ lɛ, ɛ-ɛjaɖɛ ɖaɣnɩ walʊʋ siŋŋ, mbʊ pʋyɔɔ yɔ, ɛ-wayɩ ñɩma kaawɛ ɖɔɖɔ ɖoŋ pɩdɩɩfɛyɩ. Ɛsɩba wayɩ lɛ, ɛ-pɩɣa nakɛyɩ caɣna e-lone taa kewiyaɣ kpelaɣ yɔɔ. Pʋcɔ nɛ ɛsɩkɩ lɛ, Moŋgoli ɛjaɖɛ taa ɛyaa yawaɣ-ɩ se pɛ-ɛjaɖɛ caa. Moŋgoli ɛjaɖɛ taa samaɣ tɩŋa ñaŋgaɣ-ɩ pɩdɩɩfɛyɩ. Ɖooo lɛ, pakpaɣa halaa nɛ ɖoŋ nɛ pɛcɛlɩɣ abalaa. Ñʋʋdʋ Gengis Khan lʋbɩna siŋŋ nɛ paɖɩɣ kaʋ pɩ-tɛ lakasɩ nzɩ Moŋgoli ɛjaɖɛ taa. 

Gengis Khan lʋbɩna siŋŋ nɛ Mongol ɛjaɖɛ lɩɩ ɖi-yomiye taa. Ɖajaa Gengis Khan lɩna wiyaʋ Bordjigin hɔʋ taa. Ɖajaa ɛnɛ ɛkɛ politiki laɖʋ sɔsɔ nɔɔyʋ. Ɛnʋ kpeɣlini kewiyisi sɔsɔsɩ nzɩ sɩwɛ Aazii nɛ wɩsɩ ɖɩlɩyɛ hɔɔlʋʋ taa nɛ nzɩ sɩwɛ Aazii hɛkʋ nɛ hɛkʋ taa yɔ sɩtɩŋa payɩ nɛ sɩkpɛndɩ nɛ pɩpɩsɩ Mongol ɛjaɖɛ. Ɛnʋ kɛkɛŋna ɛjaɖɛ nɖɩ ɖɩ-Ñʋʋdʋ. Eɖiyaɣ ɖɔɖɔ Sogdiane tɛtʋ. 

Ɛwɛna halaa  kɔyɔ: Khulan,Yisugen, Yisui. Pe-pɩya nasɩyɛ kɔyɔ: Djötchi (1182-1227), Djaghataï (1184-1241), Khojen Beki Ögödei (1186-1241),  Alaqai Beki (1187/1190),  Tolui (1190-1232), Tümelün (1192), Altalun (1193),  Checheyigen (1194).
Geoffrey Chaucer

Palʊla Geoffrey Chaucer kɛ pɩnzɩ 1340 taa kɛ Aŋgɩlɩtɛɛrɩ Kewiyaɣ taa nɛ ɛsɩ Lɔndrɩ tɛtʊ taa, Aŋgɩlɩtɛɛrɩ ɛjaɖɛ ndɩ ɖɩ-taa pɩnzɩ 1400 taa ɛwɛwaɣna pɩnzɩ ɛzɩ 60 yɔ. Geoffrey Chaucer kɛ takayɩsɩ mayʋ sɔsɔ nɔɔyʋ. Ɛma takayɩsɩ pɩlɩɩna hɔɔlɩŋ ndɩ ndɩ taa. Ɛma keɣsi nɛ cɩmɩŋ takayɩsɩ, kedeŋa yɔɔ tɔm ndɩ ndɩ ñɩnzɩ, tanaʋ takayɩsɩ,  ŋɖuliña takayɩsɩ, ɛma ɖɔɖɔ aleɣya ñɩnzɩ sakɩyɛ nɛ  mʋya takayɩsɩ sakɩyɛ  ɖɔɖɔ. 

Ɛkɛ ñʊʊtaa lɔŋsɩnɖɛ kpɛlɛkɩyʊ, kʊnʊmɩŋ ndɩ ndɩ kpɛlɛkɩyʊ,  ɛlɩzʊ ɖɔɖɔ kʊnʊmɩŋ lɛɛŋ nɛ lɛɛŋ pa-taa, ɛkɛ ɖɔɖɔ tʊma sɔsɔna taa tʊmɩyɛ laɖʊ. Geoffrey Chaucer nɛ ɛ-taabalaa mba ɛnɛ-wɛ palakaɣ tʋmɩyɛ yɔ, pa-taa nabɛyɛ hɩla yɔ : John Gower, William Langland nɛ Pearl Poet.  Geoffrey Chaucer kɛŋna Aŋgletɛɛrɩ ɛjaɖɛ tɛ takayɩsɩ mayaa kajalaɣ ñɩma taa tʋ nɔoyʋ. Payaɣ ɛ-caa size John Chaucer. 

Geoffrey Chaucer caa kɛ payaɣ se John Chaucer (1312 – 1366). Ɛɛkɛ tadɩyɛ laɖʊ Lɔndrɩ tɛtʊ taa. Paapɩla ɛzɩma kɔyɔ, haɖaa mba payaɣ-wɛ se Fintri yɔ, peeɖe palʊla-ɩ. Paasɩŋ ɖeyiɖeyi ɖenɖe paaɖʊ-ɩ sukuli yɔ, ɛlɛ pɩwɛ ɛzɩ  peeɖe Katedralɩ ŋgʊ payaɣ-kʊ se Paul Kiɖeɖeu yɔ kɩ-taa kɛ powona-ɩ yɔ nɛ nɔɔyʊ ɛɛpɩzʊ ɛñɩʊ niye se ɛlaba sukuli kɩtɛzʊʊ yaa ɛtaala.
Georg Friedrich Haendel

Palʊla Georg Friedrich Haendel kɛ lɛlaɣ fenaɣ kɩyakʊ 23 pɩnaɣ 1685 Hɔɔlɩ, Magdeburgi tɛtʊ taa nɛ ɛsɩ Lɔndrɩ tɛtʊ taa, Aŋglɩtɛɛrɩ taa kɛ agoza fenaɣ kɩyakʊ 14 ŋgʊ wiye pɩnaɣ 1759, ɛɛwɛna pɩnzɩ 74. Jean Sébastien Bach cɩmɩŋ ɛkɩlɩɣ mabʋ. Sakɩsɩ tɛtʋ taa Georg Friedrich Händel caɣa nɛ ɛkɔɔ ɛpaɣlɩ. Ɛcaɣ ɖɔɖɔ Hamburgi tɛtʋ taa alɩwaatʋ natʋyʋ cabɩ. 

Georg Friedrich Händel kʋyɩ Saxe tɛtʋ taa lɛ, ewolo ɛcaɣ Italii ɛjaɖɛ taa. Peeɖe ɛlaba nʋmɔʋ ɖɔm tʋmɩyɛ sakɩyɛ. Ɛcaɣ Italii ɛjaɖɛ taa pɩnzɩ naadozo. Pʋwayɩ lɛ, ewolo Hanovri tɛtʋ taa. Hanovri tɛtʋ taa ɛkʋyɩnaa nɛ ɛɖɛɛ ɛcaɣ kpaagbaa Aŋglɩtɛɛrɩ ɛjaɖɛ taa. Georg Friedrich Haendel cɛyɩ ɛ-tɩ kpem nɛ ɛ-tʋma labʋ taa payɩ lɛ, eyozi ajɛɛ sʋsɔnaa naayɩ tɛ sɔnzɩ cɩmɩŋ wɩlɩtʋ sʋsɔtʋ. Ajɛɛ ana yɔ : Itaalii ɛjaɖɛ, Caama ñɩnɖɛ, Aŋgletɛɛrɩ ɛjaɖɛ nɛ pɩtasɩna Fransɩ ñɩnɖɛ. 

Georg Friedrich Händel Haendel makɩ cɩmʊ ŋgʋ payaɣ se Orɩgɩ yɔ. Ɛmakɩ ɖɔɖɔ cɩmʊ ŋgʋ payaɣ se klavɛsɛɛ yɔ. Ɛkpaɣ pɩnzɩ 35 mbʋ yɔ nɛ ɛkpɛlɛkɩ mbʋ payaɣ se opera yɔ pɩ-labʋ Itaalii ɛjaɖɛ taa. Pʋwayɩ lɛ, ɛlɩzɩ mbʋ payaɣ se oratoriyo waa yɔ. Ɛmʋ oratoriyo waa lɩzʋʋ samtʊ nimiye sɔsɔyɛ Aŋgletɛɛrɩ ɛjaɖɛ taa. Peeɖe ɛpɩsɩ cɩmɩŋ ndɩ ndɩ mabʋ wɩlɩyaa taa wɩlɩyʋ sɔsɔ nɔɔyʋ Aŋgletɛɛrɩ ɛjaɖɛ taa.
Giuseppe Verdi

Palʊla Giuseppe Verdi kɛ aloma fenaɣ kɩyakʊ hiu ŋgʊ pɩnaɣ 1813 kɛ Rɔnkɔlɩ tɛtʊ taa, Fransɩ kewiyaɣ alɩwaatʊ taa. Ɛsɩba kɔlaɣ fenaɣ 27 wiye pɩnaɣ 1901, Miilaŋ tɛtʊ taa kɛ Itaalii ɛjaɖɛ taa. Ɛ-lʊlʊʊ takayaɣ yɔɔ lɛ, payaɣ-ɩ se Giuseppe Fortunino Francesco Verdi. Payaɣ ɛ-caa se Joseph Fortunin François Verdi Charles nɛ ɛkɛ agɔma ɖɩsɩ taa tʊmɩyɛ laɖʊ nɛ e-ɖoo kɔyɔ Louise Uttini, ɛlɛ kɛ pɩzatʊ tɔyʊ.

Ɛkɛ wendu luɖu nɛ cɩmɩŋ maɖʊ sɔsɔ nɔɔyʋ. Ɛwɛ Itaalii ɛjaɖɛ ɛjaɖɛ taa kɛ cɩmɩŋ yɔɔ maɣzɩm lɩzʋʋ tʋmɩyɛ taa. Cɩmɩŋ maɖʋ sɔsɔ ɛnɛ, ɛ-hɩɖɛ sɛ pɩdɩɩfɛyɩ kpaɣ ɖooo pɩnzɩ mɩnɩŋ XIX taa. Ɛ-kpaɖaʊ taa ɛnɛ cɩmɩŋ maɖaa nɛ wendu teya mba  pɛkpɛnda nɛ pala tʊma yɔ,  nabɛyɛ hɩla yɔ : Bellini, Donizetti,  Puccini nɛ Rossini

Pɩnzɩ nzɩ sɩ-taa ɛkɩla ɛ-tʊma labʊ yɔ, nzɩ lɛ kpaɣ pɩnzɩ 1835 nɛ  1901 sɩ-taa.  Ɛ-wɩlɩyaa kɔyɔ: Ferdinando Provesi, Vincenzo nɛ Lavigna. Ɛ-halaa kɔyɔ: Margherita Barezzi nɛ Giuseppina Strepponi.
Golden Gate kondoloko

Golden Gate kɛ Etaazuunii kondoloko nakʋyʋ. Payaɣ-kʋ size ñɩɣlɩm nɔnɔɔ kondoloko. Kondoloko kʋnɛ, kɩkɛna Kaliforinii tɛ kondoloko ŋgʋ kususa cɛlɛmɛɛɛ yɔ. Kɩwɛ Etazunii ɛjaɖɛ taa, Kaliifɔrnii tɛtʊ taa. Kondoloko kʊnɛ kʊ-yɔɔ lɔɔɖa tɩnaa, kpokpona sayaa, cɛɛcɛ tɩna nɛ naŋgbanzɩ tɩnaa pɩzʊ pɔɖɔ kʊ-yɔɔ. Kɩtamasɩna kɩ-tɩ nɛ Sanfransiskoo tɛtʋ sɔsɔtʋ ndʋ tɩwɛ nɔɔ cʋlʋcʋlʋ taa nɛ hayi kiŋ hɔɔlʋʋ taa yɔ. Ŋgbɛyɛ nɖɩ payaɣ-ɖɩ se WPA yɔ, nɖɩ ɖʋna liidiye nɛ papɩzɩ pama Golden Gate Kondoloko kʋnɛ. 

Golden Gate Kondoloko tʋma paɣzɩ pɩnaɣ 1933 ñɩŋga taa nɛ pɛtɛ kʋ-tʋma tɩŋga pɩnaɣ 1937 taa. Pɩnaɣ 1964 ñɩŋga taa pɔcɔna payɩ kedeŋa kpeekpe yɔɔ lɛ, Golden Gate Kondoloko kɩlɩna ɖaɣlʋʋ. Golden Gate Kondoloko kʋnɛ, kɩpɩsa sɔnɔdaa Sanfransiskoo  tɛ sɩʋkpelaɣ. Ñɩɩtʊ ndʊ tɩwɛ ɖoŋ kaɖaɖa nɛ  payaɣ-tʊ se asiye yɔ tɩnɛ peetɔŋ kɛ pamana kondoloko kʊnɛ. 

Kɩ-ɖaɣlakɩŋ taa maɣna mɛtanaa 2 737 nɛ kɩ-walanzɩ  taa wɛ mɛtanaa 27 piyele kɩ- kʊyɩmɩŋ ñɛwɛ mɛtanaa 23.    Papaɣzɩ-kʊ ɖʊ kɛ kɔlaɣ fenaɣ kɩyakʊ 5 pɩnaɣ 1933 nɛ pɛm-kʊ agoza fenaɣ kɩyakʊ 26 pɩnaɣ 1947 nɛ tɛʊ fema ɛlɛ pɛsɛtɩ kɩ-kahanaʊ nɛ papaɣzɩ ɖɔm kɩ-yɔɔ. Ñɩɣlɩm nɔnɔɔ kondoloko kʊnɛ yaa Golden Gate kpɛnzelasi yɔɔ, pama sɔdɩŋ  nɩɩyɛ hɩla. Sɔdɩŋ ɩnʊʊ yɔ: Joseph Strauss, Leon Moisseiff, Charles Ellis et Irving Morrow.
Hayʊ Kiŋ Teŋgu

Hayʊ Kiŋ Teŋgu kʊnɛ kɩkɛna teŋgu ŋgʊ  kɩwadɩna Atlantiki lɩŋgamʊʊ nɛ kɩsʊʊ keteŋga tɛtʊ taa yɔ. Hayʊ kiŋ teŋgu kʊnɛ kɩ-walanzɩ mɩtaɖɛ wɛ 575 000 km2. Ajɛya wena acɔ hayʊ kiŋ teŋgu kʊnɛ nɛ ata yɔ, anaa yɔ: wɩsɩ ɖɩɖʊyɛ taa ɛlɛ Kewiyaɣ Kɩkpɛndaɣ, wɩsɩ ɖɩlɩyɛ taa ɛlɛ Taanɩmarkɩ,  hadɛ kiŋ ɛlɛ Peeyibaa nɛ Pɛɛlɩziki, wɩsɩ ɖɩɖʊyɛ taa nɛ hayʊ kiŋ ɛlɛ Sɛɛtlandii nɛ Ɔrkaadi tɛtʊ ñabɩ ndʊ lɩm cɔɔnɛ pɩta yɔ, nɖʊ wɛna, wɩsɩ ɖɩlɩyɛ nɛ hayʊ kiŋ ɛlɛ Nɔɔrɩvɛɛzɩ piyele wɩsɩ ɖɩlɩyɛ nɛ hadɛ kiŋ ɛlɛ Caama ɛjaɖɛ.

Teŋgʊ kʊnɛ nɛ pɔsɩ nzɩ sɩ-kaɣ lɩm yɔ, sɩ-taa kɔyɔ: wɩsɩ ɖɩɖʊyɛ nɛ ɖooo hadɛ ɛlɛ Mansɩ Kalɛ lɔɔʊ, wɩsɩ ɖɩɖʊyɛ nɛ hayʊ kiŋ ɛlɛ Atɩlantiki lɩŋgamʊʊ, Hayʊ kiŋ ɛlɛ Nɔɔrɩvɛɛzɩ tɛŋgʊ nɛ wɩsɩ ɖɩlɩyɛ taa ɛlɛ Skazera. Paltiki teŋgu nɛ hayɩ kiŋ teŋgu kʋnɛ yɔ, pa-lɩm kpeŋ ɖama taa pɩtɩŋgɩna Skageraki nɛ Kategati yaa Kili hɛnga pɔyɔ. Hayʊ kiŋ ɛlɛ, Atɩlantiki Lɩŋamʋʋ n̄ɔn̄ɔ nɛyɩ nɛ wɩsɩ ɖɩɖʋyɛ kiŋ. 

Nɛ Nɔɔrɩvɛɛzɩ Teŋgu n̄atamasɩ na-kʊ nɛ hayu kiŋ hɔɔlʋʋ taa. Hayɩ Kiŋ Teŋgu kʋnɛ kɩ-kɛna n̄ɩm sʋsɔm nabʋyʋ kpem. Kɩ-sɩɣna siŋŋ kɛ tɔsʊʊ nɛ ɛsɩndaa wobu nɛ taa. Teŋgu nɔɔ hɔɔlʋʋ taa ɛlɛ, tadɩyɛ labʊ ɖɔŋ camɩyɛ. Kɛɛkʋ wondu ɖɛzɩɣ wɛ lɔŋ lɔŋ camɩyɛ pɩŋŋ. Peɖe ɖɔɖɔ lɩm taa tɛtɛ wondu tɩŋga wɛɛ nɛ ɛyʊ pɩsʊ ɛya yaa pɩkɛna ɛsɩy egbena. Teŋgu ŋgʊ kɩ-taa peeɖe pasaɣ kaɖazɩm ɖɔɖɔ.
Wendu

Wendu kɛna tɔm kususutu ndʊ posusuu ɛlɛ paakpaɣ nɔɔyʊ nɛ ɖoŋ se ewelesi yaa ɛɖɔ tɩ-yɔɔ yɔ. Wendu teu nɛ tɔm yem yɔɔdʊ yaa susuu wɛ ndɩ. Wendu teu taa tɔm wɛ leleŋ welesuu taa. Weŋgaliyu cʊnʊʊ ɛ-wendu nɛ tɩwɛɛ leleŋ kɔŋŋgɔ nɛ tɔm pe wena alɩʊ nɛ ɛ-nɔɔtaa yɔ, atɩŋgʊ ɖama ɛzɩ nandʊ nʊm kpeŋgʊʊ tɩ-ɖaʊ yɔɔ yɔ. Wendu teu ɛɛpɔzʊʊ paa ɛsɩmtaa se pocuuzi cɩmʊi nakʊyʊ pʊcɔ pɩwɛɛ leleŋ. 

Ɖooo lɔndaa, haɖaa, ninɖiyaa, halaa, agbama, kpagbasɩ kpayaa, cʊŋ mayaa yaa yoŋ laɖaa tewaɣ wendu ndɩ ndɩ pɩlɩɩna pa-tʊma yɔɔ nɛ pɛɖɛyʊʊ ɖama yaa pa-tɩ. Po-wendu teu taa kɛ mbʊ yɔ, patamakɩ cɩmɩŋ. Papɩzʊ petee wendu kɛ kacʊcʊlaɣ taa, lɩʊ tɛɛ yaa nɔɔ taa ɖoŋ. Ɛlɛ alɩwaatʊ ndʊ tɩ-taa cɩmɩŋ paɣzɩ lɩʊ yɔ, peteu wendu nɛ pesidi-cɩmʊ, tɩtasʊ wɛʊ leleŋ kɔŋgɔ. Cɩmɩŋ wondu ndɩ ndɩ taa peteu wendu. 

Paa hɩsɩ taa, nɔndɔŋ taa, aŋganda taa, catɩyasɩ taa, kpandɩkolokolowaa taa, piyano taa, aɖakaɣ cɩmʊʊ taa, kɛŋgɛnaa taa, kamɩŋ maɣmaɣ taa yaa paa cɩmʊ wonuu ŋgʊ kɩ-taa, ɛyʊ ɛsɔɔlaa eteu wendu. Paa wendu ndʊ, tɩnɛ tɩ-tɔbʊʊ. Weŋgalɩyaa pɩzʊ petee nɔɔyʊ yɔɔ tɔm kpeekpe yaa pa-maɣmaɣ pɔ-yɔɔ tɔm kɛ wendu taa. Papɩzʊ petee wendu patʊʊ nɔɔyʊ yaa pasamɩ-ɩ. Ɛpɩzʊʊ ɛnɩɩ pʊ-tɔbʊʊ yaa ɛɛnɩʊ ɛlɛ ɛpɩzʊʊ ɛwɛɛ payɛ yɔɔ. 

Wendu wɛna pɩlɩŋ ndɩ ndɩ: ɛsɔ samtʊ wendu wɛna tɩ-ndɩ nɛ agɔlɔma taa ñɩndʊ ɛzɩ habɩyɛ wendu nɛ tɩ-soo pɛwɛʊna ndɩ nɛ kamɩŋ wendu nɛ tɩ-kamʊʊ yɔ. Ɖɔɖɔ ɛzɩ sɔnzɩ wendu nɛ tɩ-soo pɛwɛʊna ndɩ nɛ kasandʊ natʊyʊ yem yɔ. Wendu lɩzʊʊ pɩzʊ pɩpɔzɩ ɛyaa ɛzɩ naalɛ yɔ: tɔm lɩzɩyʊ nɛ ti-wendu luɖu. Lɛlʊ pɩzʊ ɛpaɣzɩ pɩcɔ naalɛ-tʊ tɩŋ ɛwayɩ. Cimʊʊ luɖu pɩzʊʊ elu pɩcɔ nɛ tɔm pe-tʊ lɩzɩ ɛ-tɔm yaa palɩzɩ tɔm pɩcɔ palɩzɩ cɩmʊʊ.
Hɩlaɣ

Hɩlaɣ nɛ sakɩyɛ taa lɛ, hɩsɩ. Hɩsɩ wɛ ndɩ ndɩ. Nasɩyɛ wɛɛ ɛlɛ sɩ-nɔsɩ wɛ ɛzɩ ndoma yɔ nɛ patʊlɩ-sɩ pɔŋ naatozo; naalɛ wɛ cemeŋje nɛ lɛɛkʊ hɛkʊ taa; nasɩyɛ wɛ lʊʊʊ nɛ cemeŋje pɔŋ wayɩ lɛ, ɖooo tɔbʊʊ tɛɛ kɛ patʊla leɛkʊ. Hɩsɩ nasɩyɛ ɛlɛ, sɩwɛ ɛzɩ loyuu yɔ yaa sɩwɛ kulukulu, lɛɛsɩ wɛ ɛzɩ ñɩtʊ ndʊ tɩ-yɔɔ wɛ koonim yɔ, nzɩ sɩwɛ ɛzɩ nɔndɔŋ yɔ sɩwɛɛ, pasakɩ ɖɔɖɔ pɛɛ kɛ hɩsɩ. Nɔndɔŋ, saŋgʊnaa nɛ aŋganda wɛ ɖɔɖɔ hɩsɩ pɩlɩŋ taa.

Hɩlaɣ hʊlɩyʊ cʊnʊʊ ɛ-tɔm pe yaa e-wendu nɛ tɩwɛɛ leleŋ kɔŋŋgɔ nɛ tɔm pe wena alɩʊ nɛ ɛ-hlaɣ taa yɔ, atɩŋgʊ ɖama ɛzɩ nandʊ nʊm kpeŋgʊʊ tɩ-ɖaʊ yɔɔ yɔ. Hɩlaɣ hʊlʊ ɛɛpɔzʊʊ paa ɛsɩmtaa se pocuuzi cɩmʊ nakʊyʊ pʊcɔ pɩwɛɛ leleŋ. Pahʊlʊ hɩsɩ hɔɔlɩŋ ndɩ ndɩ taa nɛ sɩwɛna tɔbɩŋ ndɩ ndɩ ɖɔɖɔ. Haɖaa, ninɖiyaa, agbama, kpagbasɩ kpayaa, cʊŋ mayaa yaa yoŋ laɖaa hʊlʊʊ hɩsɩ ndɩ ndɩ pɩlɩɩna pa-tʊma yɔɔ nɛ pɛɖɛyʊʊ ɖama yaa pa-tɩ. Ɖooo ɛlɛ, pa-hɩsɩ hʊlʊʊ taa kɛ mbʊ yɔ, patamakɩ cɩmɩŋ. 

Ɛlɛ alɩwaatʊ ndʊ tɩ-taa cɩmɩŋ paɣzɩ lɩʊ yɔ, pahɩlʊʊ hɩsɩ yɔ papɩzʊ nɛ pesidi-cɩmʊ nɛ sɩtasɩ wɛʊ leleŋ kɔŋgɔ. Cɩmɩŋ wondu ndɩ ndɩ taa papɩzʊ pahʊlɩ hɩsɩ nɛ pɩsaɣ na ɖama. Hɩsɩ hʊlʊ wɛna pɩlɩŋ ndɩ ndɩ: ɛsɔ samtʊ hɩsɩ hʊlʊ wɛna sɩ-ndɩ nɛ agɔlɔma taa ñɩnzɩ ɛzɩ habɩyɛ hɩsɩ wɛɣna  nɛ sɩ-soo sɩwɛʊna sɩ-ndɩ nɛ kamɩŋ hɩsɩ nɛ sɩ-kamʊʊ yɔ. Ɖɔɖɔ ɛzɩ sɔnzɩ ndɩ ndɩ hɩsɩ nɛ si-soo pɛwɛʊna ndɩ nɛ kasandʊ natʊyʊ yem yɔ. 

Tɔm biye hɩlaɣ kɛna cɩmʊ wonuu ŋgʋ kʋpɔzɩɣ siŋŋ size kɩ-hʋlʋyʋ ɛwɛna feziŋ camɩyɛ yɔ. Pa-hʋlʋʋ kɛ lɛ, ke-wilitu lɩɣʋna heelim mbʋ hʋlʋyʋ hosu yɔ pɩ-taa. Heelim mbʋ piyekina nɛ, hɩlaɣ pazɩɣ wiliu. Heelim mbʋ pɩlɩɣna hʋlʋyʋ ndomee yɔɔ. Hɩsɩ nasɩyɛ wɛɛ lɛ, pasaɣ-sɩ nɛ tɩŋ, nɛ nasɩyɛ ɛlɛ ñɩɣtʊ ndɩ ndɩ palabana-sɩ yaa hʊɖʊbanaa kɛ palakɩna paba. Poluki hɩsɩ nasiyɛ nɛ mɔɔ nɛ patʊlɩ-sɩ pɔŋ sakɩyɛ sɩ-hɛkʊ taa.
Kaspɩyɛnii teŋgu

**Kaspɩyɛnii teŋgu** kɛna lɩm wadaɣsɔsɔɣa nakɩyɩ nɛ kɛwɛ Azii wɩsɩ ɖɩɖʊyɛ taa. Lɩm pɔɔ ŋga payaɣ-kɛ se Vɔlga yɔ, ka-taa lɩm kpeŋna kɩ-taa. Wisi ɖɩlyɛ nɛ wɩsɩ ɖʊyɩ taa lɛ, Azii hɛkʊ nɛ hɛkʊ taa kataŋga sɔsɔɣa nakɩyɛ kɛ teŋgu kʊnɛ kɩzɩna kamaɣ piyele wɩsɩ ɖɩɖʊyɛ taa nɛ hadɛ kiŋ ɖɔɖɔ ɛlɛ, kokaazi nɛ Ɛlburzi piisi ñɛwɛna. 

Ajɛya wena acɔ teŋgu kʊnɛ nɛ kɩtaa yɔ, anaa yɔ: wɩsɩ ɖɩlɩyɛ nɛ sɩ-hayʊ kiŋ ɛlɛ Kazakistanii, wɩsɩ ɖɩlɩyɛ nɛ sɩ-hadɛ kiŋ ɛlɛ Turkimenistanii piyele haɖɛ kiŋ kpaagbaa ɛlɛ Iiraŋ tɛtʊ pɩkazɩ nɛ wɩsɩ ɖɩɖʊyɛ nɛ sɩ-hadɛ kiŋ ɛlɛ Azɛrbayijanii nɛ wɩ;sɩ ɖɩɖʊyɛ nɛ sɩ-hayʊ kiŋ ɛlɛ, Ruusi ɛjaɖɛ. Teŋgu kʊnɛ kɩwɛɛ kɩkpɩyʊ nɛ kɩkpɩyʊ mbʊ pɔyɔɔ yɔ, tɩŋ fɛyɩ nɛ wɩsɩ ñakɩlɩʊ ñaaʊ.

Kaspɩyɛnii teŋgu kʊnɛ kɩ-walanzɩ mɩtaɖɛ wɛ 371 000km2 piyele kɩ-ɖaalakɩŋ taa maɣna kilomɛtanaa 1030 nɛ kɩ-walanzɩ taa ñɛwɛ kilomɛtanaa 435. Pamaaza-kʊ koko nɛ pata ɛlɛ pɩwɛ kilomɛtanaa 7 000 nɛ kɩ-tɛ cukaŋ taa wɛ mɛtanaa ɛzɩ 1025. Teŋgu kʊnɛ kɩpaɣlika taa wɛ ɛzɩ 78 200 km3  yɔ.
Klokɛnspili

Klokɛnspili kɛna cɩmʊ wonuu ŋgʊ pamakɩna nɛ ñɩɩtʊ ɖaŋ yɔ. Pama-kʊ ɛlɛ kiselu nɛ wiliu nakʊyʊ lɩʊ nɛ kɩ-taa. Pierre-Joseph Leblan lubina-kʊ pɩnaɣ 1763 taa. Klokɛnspili wɛ ndɩ nɛ kpandɩ kolokolo. Kpandɩ kolokolo ɛlɛ palaba-kʊ nɛ kpoŋgbolonaa. Pamakɩ klokɛnspili ɛlɛ, pamakɩ-kʊ ɛlɛ wiliu kʊɖʊmʊ kɛkɩlʊ lɩzʊ nɛ kiwiu kɩkɩlʊ kpandɩ kolokolo. Yee maɖʊ ɛsɔɔla se witu ɛlɛɛzɩ camɩyɛ kɔyɔ, ɛpɩzʊ ɛmabɩna kpoŋgbolo yaa paanɛ ñɩɩtʊ kɔyɔ, pɩwɛna-ɩ se esiduu camɩyɛ. 

Papzʊ polu klokɛnspili ɖɔɖɔ ɛzɩ ŋgandɩyɛ yɔ nɛ pamakɩ cɩm;cu ŋgʊ hɔɔlɩŋ ndɩ ndɩ taa. Fransɩɩ radio taa, ɖooo palkaɣ ndɔnjɔlɩyɛ naɖɩyɛ ɛlɛ, klokɛnspili ŋgandɩyɛ kɛ pahalaɣ pʊcɔ. Klokɛnspili cɩmʊ kʊnɛ kɛ cimɩŋ maɖaa sɔsaa nabayɩ kpaɣ nɛ palɩzɩna pe-wendu. Pa-taa kɔyɔ: Léo Ferré, Radiohead, The Beatles, Patrick Watson, Jimi Hendrix (Little Wing), Depeche Mode, Sagapool, Arcade Fire, Bumcello, Indochine nɛ Hanne Hukkelberg.